title: Baltic

text: Baltic on nykytaiteen keskus Koillis-Englannissa Newcastlen naapurissa Gatesheadin puolella. Se on rakennettu vanhaan viljamyllyyn, jonka nimi "Baltic" on lukenut rakennuksen seinässä jo ennen taidekeskuksen perustamista. Mylly rakennettiin vuonna 1951 ja lakkasi toimintansa 1987. Muutostyöt maksoivat 46 miljoonaa puntaa. Lopputuloksena on eräs Euroopan suurimpia nykytaiteen tiloja.


title: Baltic

text: Ennen toista maailmansotaa suunnitellun myllyn nimi oli Baltic (suom. "Baltia" tai "Itämeri"). Se juontui tutkijoiden mukaan Lontoon Baltic Exchange -nimisestä vehnäkaupan keskuksesta. Luultavasti nimi johtuu alun perin Hovis Mills -yhtiön tavasta nimittää myllyjään merien tai jokien mukaan, kuten Ocean Mill, Solent Mill tai Atlantic Mill. Yhtiön Lontoon pääkonttori oli nimeltään Baltic House.


title: Baltic

text: Turner-palkinnot on alettu jakaa Tate-museon ja Tate Modernin sijasta Balticissa vuodesta 2011 alkaen. Turner-palkintoehdokkaiden näyttelyn kävijämäärät ovat ylittäneet lähes kaikki odotukset. Tammikuussa 2012 Balticin toisessa Turner-näyttelyssä oli käynyt 149 000 vierailijaa, kun sen ollessa Lontoossa siinä oli käynyt keskimäärin 80 000 kävijää vuodesta 1984 alkaen.


title: Barcode Brothers

text: Barcode Brothers oli tanskalainen trance-yhtye, jonka muodostivat Christian Møller Nielsen ja Anders Øland. Heidät tunnetaan klubihiteistään ""Dooh Dooh"", ""Flute"" ja ""SMS"". Yhtye julkaisi kaksi studioalbumia ennen kuin hajosi vuonna 2004.


title: Siyabonga Sangweni

text: Siyabonga Sangweni (s. 29. syyskuuta 1981 Empangeni, KwaZulu-Natal) on eteläafrikkalainen jalkapalloilija, pelipaikaltaan keskuspuolustaja. Hän edustaa Etelä-Afrikan pääsarjassa pelaavaa Orlando Pirates FC:tä.


title: Siyabonga Sangweni

text: Hänen nuorempi veljensä Thamsanqa pelaa Amazulun joukkueessa samalla sarjatasolla.


title: Digitally Imported

text: Digitally Imported (DI tai DI Radio) on elektroniseen musiikkiin keskittynyt Internet-radio. Saatavilla on erilaisia elektronisen tanssimusiikin tyylilajeja, kuten trancea, progressiivista technoa, eurodancea sekä housea.


title: Digitally Imported

text: Digitally Imported sai alkunsa Ari Shohatin harrasteprojektina 6. joulukuuta 1999 ja oli ensimmäisiä Internet-radioita. Nykyään palvelu listataan usein yhtenä suosituimmista elektronisen musiikin Internet-radioista. Palvelulla on useita sisarprojekteja, jotka tarjoavat muiden musiikkityylien radioita.


title: Digitally Imported

text: 7 dollarin (noin 6 euron) kuukausimaksulla pääsee niin kutsutuksi Premium-käyttäjäksi, jolloin saa paremman laadun lisäksi kuunnella kanavia ilman mainoksia. Premium-maksu kattaa myös kaikkien sisarprojektien Premium-maksut.


title: Digitally Imported

text: Tällä hetkellä saatavilla olevat kanavat:


title: Gardineriidae

text: Gardineriidae on kivikorallien heimo. Siihen kuuluu ainakin kaksi sukua.


title: Gardineriidae

text: "Stolarskicyathus pocilliformis" on CITESin listalla.


title: Santtu Huhtala

text: Santtu Huhtala (s. 15. maaliskuuta 1992 Turku) on suomalainen jääkiekkoilija, joka edustaa SM-liigajoukkue Turun Palloseuraa. Huhtala on pelipaikaltaan keskushyökkääjä, mutta osaa pelata myös laidassa. Hänen vahvuuksiin kuuluu nopeus, taitavuus kiekon kanssa ja fiksuus ikäisekseen. Huhtalan heikkoudet ovat peliälyssä. Suurimman osan kaudesta 2012–2013 hän pelannee kuitenkin vielä A-nuorissa.


title: Santtu Huhtala

text: Huhtala on TPS:n kasvatti ja edustanut joukkuetta koko junioriuransa ajan. Hän voitti Tepsi-nimellä pelanneessa joukkueessa B-nuorten I-divisioonan mestaruuden ja C-nuorten SM-pronssia vuonna 2008. Kaudella 2009–2010 oli TPS:n A-nuorten paras pistemies ja maalintekijä tehoilla 13+19=32.


title: Santtu Huhtala

text: Kaudella 2010–2011 Huhtala oli A-nuorten varakapteeni ja paras pistemies tehoilla 12+33=45. Hän jakoi A-nuorten syöttöpörssin toisen sijan HPK:n Teemu Rautiaisen kanssa. Hän pelasi myös TPS:n edustusjoukkueessa neljä ottelua European Trophy -harjoitusturnauksessa. Maaliskuussa 2011 Huhtala teki TPS:n kanssa kaksivuotisen jatkosopimuksen.


title: Santtu Huhtala

text: Kaudella 2011–2012 Huhtala nostettiin TPS:n SM-liigarinkiin. Hän pelasi edelliskauden tapaan myös European Trophyssa ja A-nuorissa. Huhtala teki SM-liigadebyyttinsä 23. syyskuuta 2011 kotona Saimaan Palloa vastaan ja sai siinä jääaikaa 8.37 minuuttia. Hän pelasi liigakaudella 20 runkosarja- ja kaksi playoff-ottelua.


title: Santtu Huhtala

text: Huhtala teki SM-liigauransa ensimmäisen maalin kauden 2012–2013 avauskierroksella HPK:ta vastaan.


title: Santtu Huhtala

text: Huhtala edusti myös Suomen alle 17-vuotiaiden maajoukkuetta Euroopan nuorten olympiafestivaaleissa vuonna 2009. Yhteensä hän on pelannut viisi nuorten maaottelua ja 17 poikien maaottelua.


title: Jim Caldwell

text: Jim Caldwell (s. 16. tammikuuta 1955 Beloit, Wisconsin) on yhdysvaltalainen amerikkalaisen jalkapallon valmentaja. Hän toimi yli 20 vuotta valmentajana eri yliopistoissa, kunnes NFL:n Tampa Bay Buccaneersin valmentaja Tony Dungy palkkasi hänet pelinrakentajien valmentajaksi vuonna 2001. Caldwell toimi Dungyn alaisuudessa myös Indianapolis Coltsin organisaatiossa ja seurasi häntä päävalmentajana vuonna 2009. Caldwell ensimmäinen kausi oli menestyksekäs. Colts voitti hänen johdollaan runkosarjan 14 ensimmäistä peliään. Pudotuspeleissä joukkue eteni Super Bowliin asti, jossa Pittsburgh Steelers osoittautui kuitenkin paremmaksi. Kaudella 2011 Colts pelasi ilman loukkaantunutta tähtipelinrakentajaansa Peyton Manningia ja tuloksena oli vain kaksi voittoa. Caldwell sai kauden jälkeen potkut. Yliopistotasolla Caldwell toimi Wake Forestin päävalmentajana vuosina 1993–2000.


title: Jim Caldwell

text: Baltimore Ravens palkkasi Caldwellin apuvalmentajaksi kaudelle 2012. Kesken kauden hyökkäyksen koordinaattori Cam Cameron sai potkut ja Caldwell nostettiin hänen tilalleen. Loppukausi sujui hienosti ja kausi päättyi Ravensin Super Bowl-voittoon. Detroit Lions palkkasi Caldwellin päävalmentajakseen kaudelle 2014. Hänen kautensa Lionsin peräsimessä kesti neljä kautta. Joukkue selvisi pudotuspeleihin kahdesti, mutta tippui molemmilla kerroilla jatkosta ensimmäisessä pelissä.


title: Marvin Lewis

text: Marvin Ronald Lewis (s. 23. syyskuuta 1958 McDonald, Pennsylvania) on yhdysvaltalainen amerikkalaisen jalkapallon valmentaja, joka toimii NFL:n Cincinnati Bengalsin päävalmentajana. Aiemmin urallaan Lewis toimi mm. Baltimore Ravensin puolustuksen koordinaattorina ja oli voittamassa Super Bowlia kaudella 2000.


title: Jim Schwartz

text: Jim Schwartz (s. 2. kesäkuuta 1966 Halethorpe, Michigan) on yhdysvaltalainen amerikkalaisen jalkapallon valmentaja. Hän toimi Tennessee Titansin puolustuksen koordinaattorina vuosina 2001–2008. Detroit Lions palkkasi Schwartzin päävalmentajakseen vuonna 2009. Joukkue oli hävinnyt edellisellä kaudella kaikki ottelunsa. Schwartz sai Lionsin kurssin nousuun ja kolmannella kaudellaan hän johdatti joukkueen pudotuspeleihin 11 vuoden tauon jälkeen. Kaudet 2012 ja 2013 eivät kuitenkaan menneet odotusten mukaan ja tämä johti Schwartzin potkuihin.


title: Leslie Frazier

text: Leslie Antonio Frazier (s. 3. huhtikuuta 1959 Columbus, Mississippi) on yhdysvaltalainen amerikkalaisen jalkapallon valmentaja. Hän pelasi NFL:ssä viisi kautta kulmapuolustajana ja oli voittamassa Super Bowlia vuonna 1985 Chicago Bearsin joukkueessa. Frazier sai loppuottelussa polvivamman, joka päätti hänen uransa. Frazierin valmennusura alkoi 1988, jolloin hänet nimettiin Trinity International Universityn ensimmäiseksi päävalmentajaksi. 1998 hän siirtyi valmentamaan NFL:ään ja toimi mm. Cincinnati Bengalsin ja Minnesota Vikingsin puolustuksen koordinaattorina. Vuonna 2010 hänet nimettiin kesken kauden Vikingsin päävalmentajaksi Brad Childressin saatua potkut. Frazier johdatti Vikingsin pudotuspeleihin kauden 2012 päätteeksi. Seuraava kausi oli kuitenkin pettymys, kun joukkueen pelinrakentajat eivät onnistuneet ja edellisellä kaudella hyvin pelannut puolustus taantui. Tämä johti Frazierin potkuihin. Lovie Smith palkkasi hänet nopeasti Tampa Bay Buccaneersin puolustuksen koordinaattoriksi kaudelle 2014.


title: Louhikokit

text: Louhikokit (Draconettidae) on ahvenkaloihin kuuluva kalaheimo. Heimon lajit elävät lämpimissä ja trooppisissa valtamerissä.


title: Louhikokit

text: Louhikokkien heimoon kuuluu lähteestä riippuen 7–12 lajia kahdessa suvussa. Ne ovat melko pienikokoisia ja kasvavat 4–11 cm pitkiksi. Ruumiinmuodoltaan luohikokoit ovat pitkulaisia ja ne ovat suomuttomia. Lajien pää on suurikokoinen, suu sijaitsee kuonon päässä, sieraimia on kaksi kummallakin pään sivulla ja silmät ovat hyvin suuret. Kaloilla on kaksi selkäevää, joista ensimmäinen koostuu kolmesta ruodusta ja takimmainen on pitkä, myös rinta-, vatsa- ja peräevät ovat pitkät. Väriltään louhikokkilajit ovat usein punertavia.


title: Louhikokit

text: Luohikokkeja tavataan laikuttaisesti Atlantista, Intian valtamerestä ja Tyyneltämereltä Japanista Havaijille. Ne elävät lämpimissä vesissä mannerjalustojen reuna-alueilla tyypillisesti 300–550 metrin syvyydessä, nuoret kalat lähempänä pintaa. Louhikokkien elintavoista tiedetään hyvin vähän.


title: Turbinoliidae

text: Turbinoliidae on kivikorallien heimo. Niitä tunnetaan fossiileista myöhäisliitukaudelta alkaen. Nykyisin niitä tavataan muualla paitsi kaikkein kylmimmillä merialueilla eli Etelämantereen ympäristössä, Pohjois-Atlantilla ja Tyynenmeren itäosassa. Heimossa on 163 lajia, jotka jaetaan 26 sukuun. Ne ovat pienikokoisia ja niiden biologiaa tunnetaan huonosti.


title: Fester’s Quest

text: Fester’s Quest (myös nimellä Uncle Fester's Quest: The Addams Family) on Sunsoftin kehittämä ja vuonna 1989 julkaisema seikkailupeli Nintendo Entertainment Systemille. Pelin pääosassa esiintyy The Addams Family -televisiosarjasta tuttu Fester.


title: Fester’s Quest

text: Pelisivusto IGN on valinnut Fester's Questin 45. parhaaksi NES-peliksi.


title: Fester’s Quest

text: Fester on laiskottelemassa sukukartanonsa pihalla, kunnes hän näkee avaruusaluksen laskeutuvan maahan. Festerin on pysäytettävä heidät ennen kuin avaruusoliot valtaavat koko maailman.


title: A Nightmare on Elm Street (NES)

text: A Nightmare on Elm Street on LJN:n kehittämä ja vuonna 1990 julkaisema tasohyppelypeli Nintendo Entertainment Systemille.


title: A Nightmare on Elm Street (NES)

text: Pelattavuudeltaan peli on lähes täydellinen kopio LJN:n pelistä "Friday the 13th". Ideana on kerätä Freddy Kruegerin luut, jotka ovat eri puolilla Elm Streetiä. Freddy tekee kaikkensa pysäyttääkseen pelihahmon. Pelistä löytyy kaksi eri versiota Freddystä, toinen on pelkkä Freddyn hanska ja toinen on itse Freddy. Pelissä on myös unimittari, joka menee koko ajan eteenpäin ja jonka mennessä loppuun pelaaja joutuu unimaailmaan, jossa kaikki viholliset ovat vahvempia.


title: Nujabes

text: , (7. helmikuuta 1974 – 26. helmikuuta 2010) oli japanilainen hip hop -tuottaja ja DJ, joka tuotti musiikkia nimellä Nujabes. Hän oli Hydeout Productions -levy-yhtiön perustaja ja omisti T Records- ja Guinness Records -nimiset levykaupat Shibuyan alueella Tokiossa.


title: Nujabes

text: Luonteenomainen piirre Nujabesin kappaleissa on jazz-samplejen käyttäminen. Esimerkiksi kappaleessaan "The Final View" hän käyttää tunnettua jazz-kappaletta "Love Theme From Spartacus".


title: Nujabes

text: 26. helmikuuta 2010 Jun Seba kuoli liikenneonnettomuudessa Tokiossa. Hän oli kuollessaan 36-vuotias. Hydeout Productions julkaisi Nujabesin julkaisemattomista kappaleista albumin "Spiritual State" postuumisti vuonna 2011.


title: Mike McCarthy

text: Michael John "Mike" McCarthy (s. 10. marraskuuta 1963 Pittsburgh, Pennsylvania) on yhdysvaltalainen amerikkalaisen jalkapallon valmentaja, joka valmensi NFL -joukkue Green Bay Packersin Super Bowl-mestaruuteen kauden 2010 päätteeksi. McCarthy on urallaan toiminut San Francisco 49ersin ja New Orleans Saintsin hyökkäyksen koordinaattorina sekä Kansas City Chiefsin ja Green Bay Packersin apuvalmentajana. Hän aloitti valmennusuransa yliopistotasolta vuonna 1987.


title: Ken Whisenhunt

text: Kenneth ”Ken” Moore Whisenhunt (s. 28. helmikuuta 1962 Augusta, Georgia) on yhdysvaltalainen amerikkalaisen jalkapallon valmentaja ja entinen pelaaja. Hän pelasi NFL:ssä 9 kautta sisempänä laitahyökkääjänä useassa eri seurassa. Whisenhunt aloitti valmentajana yliopistotasolta vuonna 1995. NFL:n Pittsburgh Steelers palkkasi hänet vuonna 2001, jossa hän työskenteli, kunnes Arizona Cardinals palkkasi hänet päävalmentajakseen vuonna 2007. Pitkään ilman menestystä ollut Cardinals eteni Whisenhuntin toisella kaudella Super Bowliin. Ottelu päättyi kuitenkin tappioon Pittsburgh Steelersille. Super Bowl-kauden pelinrakentaja Kurt Warnerin lopetettua uransa Cardinals ei pystynyt löytämään mitat täyttävää seuraajaa. Joukkue pelasi heikompia kausia ja kauden 2012 päätteeksi Whisenhunt sai potkut.


title: Steve Spagnuolo

text: Steve Spagnuolo (s. 21. joulukuuta 1959 Whitinsville, Massachusetts) on yhdysvaltalainen amerikkalaisen jalkapallon valmentaja. Hän oli voittamassa Super Bowlia New York Giantsin puolustuksen koordinaattorina kaudella 2007. St. Louis Rams palkkasi Spagnuolon päävalmentajakseen kaudelle 2009. Hänen kolmen päävalmentajavuoden aikana Rams voitti vain 10 ottelua ja Spagnuolo sai potkut kauden 2011 päätteeksi.


title: Herra Langen rikos

text: Herra Langen rikos on Jean Renoirin ohjaama elokuva vuodelta 1935. Se kertoo kustantamosta, jonka johtajan kadottua työntekijät päättävät perustaa osuuskunnan ja jatkaa toimintaa sen nimissä.


title: Herra Langen rikos

text: Elokuva on värittynyt aattellisesti Kansanrintaman puolesta, ja sen tekemiseen on osallistunut vasemmistolainen teatteriryhmä Groupe Octobre.


title: John Harbaugh

text: John Harbaugh (s. 23. syyskuuta 1962 Toledo, Ohio) on yhdysvaltalainen amerikkalaisen jalkapallon valmentaja. Vuodesta 2008 hän on toiminut Baltimore Ravensin päävalmentajana ja johdatti seuran Super Bowl-voittoon kauden 2012 päätteeksi.


title: John Harbaugh

text: Harbaugh pelasi kulmapuolustajana yliopistotasolla, mutta polvivammat haittasivat uraa. Hän aloitti valmentamisen Länsi-Michiganin yliopistossa vuonna 1984. Vuosina 1989-1996 hän työskenteli Cincinnatin yliopistossa ja vuonna 1998 hän siirtyi Philadelphia Eaglesin organisaatioon erikoistilannejoukkueen valmentajaksi. Vuonna 2008 Baltimore Ravens palkkasi hänet päävalmentajakseen. Harbaugh on johdattanut Ravensin joka vuosi pudotuspeleihin ja viidennellä kaudellaan joukkue selvisi Super Bowliin. Vastaan asettui hänen veljensä Jimin valmentama San Francisco 49ers. Ravens voitti ottelun 34-31.


title: John Harbaugh

text: John Harbaughilla ja hänen vaimollaan Ingridillä on yksi tytär. John Harbaughin veli Jim Harbaugh palkattiin San Francisco 49ersin päävalmentajaksi vuonna 2011 ja heistä tuli ensimmäiset veljekset, jotka toimivat päävalmentajina NFL:ssä. Veljesten isä Jack Harbaugh oli pitkän linjan yliopistovalmentaja.


title: Jim Harbaugh

text: James Joseph ”Jim” Harbaugh (s. 23. joulukuuta 1963 Toledo, Ohio) on yhdysvaltalainen amerikkalaisen jalkapallon valmentaja, sekä entinen pelaaja. Tällä hetkellä hän toimii Michiganin yliopiston päävalmentajana.


title: Jim Harbaugh

text: Harbaugh pelasi NFL:ssä pelinrakentajana 14 kautta edustaen muun muassa Chicago Bearsia ja Indianapolis Coltsia. Valmentamisen hän aloitti yliopistotasolta. Vuosina 2004–2006 hän toimi San Diegon yliopiston päävalmentajana ja vuosina 2007–2010 Stanfordin yliopiston päävalmentajana.


title: Jim Harbaugh

text: San Francisco 49ers palkkasi Harbaughin päävalmentajakseen vuonna 2011, korvaamaan ennen edelliskauden viimeistä peliä erotettu Mike Singletary. Harbaugh'n perässä oli myös toinen NFL-joukkue Miami Dolphins.


title: Jim Harbaugh

text: Harbaughin ura 49ersin peräsimessä oli menestyksekäs, vaikka mestaruutta ei tullut. Heti ensimmäisellä kaudellan hän johdatti 49ersin konferenssifinaaliin ja hänet valittiin NFL:n vuoden valmentajaksi. Kaudella 2012 49ers hävisi Super Bowlissa Baltimore Ravensille ja vuotta myöhemmin meno tyssäsi konferenssifinaaleissa mestari Seattle Seahawksia vastaan.


title: Jim Harbaugh

text: Kausi 2014 oli 49ersille pettymys joukkueen voittaessa vain puolet otteluistaan. Kauden jälkeen Harbaugh siirtyi takaisin yliopistotasolle Michiganin yliopiston päävalmentajaksi. Harbaugh opiskeli itse Michiganissa ja pelasi pelinrakentajana. Hänen isänsä Jack valmensi myös yliopistossa 1970-luvulla.


title: Jim Harbaugh

text: Harbaugh'n veli John on NFL:n Baltimore Ravensin päävalmentaja ja hänen isänsä Jack oli pitkän linjan yliopistovalmentaja.


title: Jim Harbaugh

text: Harbaugh on ollut IndyCar-talli Panther Racingin osaomistaja vuodesta 1997 lähtien. Tallin auton kilpailunumero on neljä, Harbaugh'n vanhan pelinumeron mukaan.


title: Erämaan vangit

text:
Erämaan vangit ("Walkabout") on Nicolas Roegin ohjaama elokuva vuodelta 1971. Se kertoo kahdesta lapsesta, jotka joutuvat keskenään Australian erämaahan ja tapaavat yksin liikkuvan aboriginaalin.
Isänsä tehtyä itsemurhan australialainen valkoinen teinityttö ja pikkuveli joutuvat erämaan armoille, mutta heidän auttajakseen ilmaantuu aboriginaalinuorukainen. Sisarukset voittavat vähitellen rasisminsa ja alkavat ymmärtää, että sivistystä on monenlaista. Jälkinäytöksessä aikuistunut tyttö, nyt jo naimisissa suurkaupungissa, muistelee erämaassa viettämäänsä luonnollisuuden ja vapauden aikaa.


title: Erämaan vangit

text: "The New York Timesin" kriitikot valitsivat "Erämaan vangit" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Paul Brown (amerikkalaisen jalkapallon valmentaja)

text: Paul Eugene Brown () oli yhdysvaltalainen amerikkalaisen jalkapallon valmentaja. Hän on tunnettu ”modernin hyökkäyksen isänä” ja on yksi NFL:n alkuhistorian tärkeimpiä hahmoja. Brown saavutti menestystä high school-, yliopisto sekä NFL-tasolla ja kehitti useita innovatiivisia valmennusmetodeja. Hän oli myös perustamassa Cleveland Brownsin ja Cincinnati Bengalsin joukkueita. Näistä jälkimmäinen on nimennyt stadioninsa Brownin mukaan. Paul Brown valmensi Ohio Staten yliopistomestaruuteen ja voitti Cleveland Brownsin kanssa kolme NFL:n mestaruutta.


text: Brown valittiin Pro Football Hall of Fameen vuonna 1967.


title: Sydämen mekaniikka

text: Sydämen mekaniikka (, engl. "The Boy With the Cuckoo-Clock Heart") on Mathias Malzieun vuonna 2007 ilmestynyt romaani.


title: Tyttö joka muuttui lasiksi

text: Tyttö joka muuttui lasiksi () on brittiläisen Ali Shawn vuonna 2009 ilmestynyt romaani.


title: Tyttö joka muuttui lasiksi

text: "Tähtivaeltajan" Tiina Raevaaran mukaan surullinen ja kaunis tarina on kiehtova. Kertomus on kuvallisesti varsin onnistunut. Shaw kerää tekstiinsä toistuvia, merkityksiä kokoavia aineksia. Näitä ovat näkeminen sekä siihen liittyvä valoisuus tai valottomuus, kosketus ja muuttuminen. Teos on ennen kaikkea rakkaustarina, ja tähän liittyvät sen suurimmat kömpelyydet. Päähenkilön tekemisiä vatvotaan liikaa ja tunteita paisutellaan. Osa kirjan aineksista tuntuu ylimääräisiltä. Teos oli Tähtifantasia-palkinnon ehdokkaana 2012.


title: Lentvarisin rautatieasema

text: Lentvarisin rautatieasema () on vanha Pietari-Varsova-radan rautatieasema Lentvarisin kaupungissa Trakain kunnallispiirissä, rautateitse 18 kilometriä Liettuan pääkaupunki Vilnan asemasta länteen. Rautatie paikkakunnalle saatiin jo vuonna 1862.


title: Lentvarisin rautatieasema

text: Asema kuuluu nykyisin risteysasemana Liettuan rautateiden asemaverkostoon. Se sijaitsee melko tiheästi liikennöidyllä Vilnan keskusasemalta Kaunasin rautatieasemalle johtavalla rataosuudella. Myös lounaaseen Trakain asemalle menevät paikallisjunat kulkevat Lentvarisin risteysaseman kautta.


title: Formula Renault 3.5 -kausi 2008

text: Formula Renault 3.5 -kausi 2008 oli sarjan neljäs kausi. Kausi alkoi Italian Monzan radalla ja päättyi Espanjan Barcelonan radalla. Sarjan mestaruuden vei hollantilainen Giedo van der Garde, toiseksi sijoittui ranskalainen Julien Jousse ja kolmanneksi brasilialainen Fabio Carbone.


title: Formula Renault 3.5 -kausi 2007

text: Formula Renault 3.5 -kausi 2007 oli Formula Renault 3.5 -sarjan kolmas kausi. Kausi alkoi 14. huhtikuuta Italiasta ja päättyi 28. lokakuuta Espanjaan. Kausi oli viimeinen jolloin ajettiin Dallara T05 -autolla.


title: Formula Renault 3.5 -kausi 2007

text: Sarjan mestaruuden voitti portugalilainen Álvaro Parente, toiseksi sijoittui brittiläinen Ben Hanley ja kolmanneksi serbialainen Miloš Pavlović.


title: Kivennapa (Viipurin piiri)

text: Kivennapa eli Pervomaiskoje () on maalaiskunta ja sen samanniminen keskustaajama Karjalankannaksella Leningradin alueen Viipurin piirissä Luoteis-Venäjällä. Kivennavan naapurikuntia ovat lännessä Raivolan kaupunkikunta, pohjoisessa Käkisalmen piirin kuuluvat Punnuksen ja Mäkrälän maalaiskunnat, idässä Seuloskoin piirin puolella Jukkin, Kuivaisin ja Ohalatvan maalaiskunnat sekä etelässä Pietarin kaupungin Kurortin piirin puolella Terijoen kaupunki sekä Kuokkalan ja Kellomäen taajamat. Ennen sotia nykykunnan keskustaajama oli Suomen Kivennavan kunnan kirkonkylä.


title: Kivennapa (Viipurin piiri)

text: Kunnan pinta-ala on 579 neliökilometriä ja asukasluku 8400 (2010). Kivennapa on maatalousvaltainen. Siellä sijaitsee maan suurimpiin kuuluva broilerituotantolaitos "ZAO Ptitsefabrika Roskar", joka vuonna 2010 tuotti 17,5 miljoonaa kiloa broilereita ja 756 miljoonaa kananmunaa, ja joka työllistää toista tuhatta henkeä. "Niva"-osuustoimintatilalla on yli 1500-päinen karja ja 740 lypsävää.Suurimmat, yli 1000 asukkaan taajamat ovat Kivennapa, Haapala ja Jalkala.


title: Kivennapa (Viipurin piiri)

text: Haapalan (Leninskoje) taajamassa on 2000-luvulla perustettu ortodoksinen nunnaluostari. Jalkalassa on Kannaksen suomalaishistoriaa esittelevä historiallis-etnografinen museo. Se perustettiin alun perin Lenin-museoksi Leninin piilopaikkanaan käyttämään suomalaistaloon. Jalkalassa on myös soidensuojelualue. Lintulassa on jäänteitä Suomen aikaisesta, venäläisten nunnien Lintulan luostarista. Valtatie kulkee nykyisin luostarin hautausmaan yli. Kuuluisa Lintulan lehtikuusimetsä puolestaan on nykyisin Raivolan kunnan puolella. Puhtula (Rešetnikovo) on varuskuntapaikkakunta. Ahijärvellä (Olšaniki) on lomakyliä ja loma-asutusta.


title: Pit Fighter

text: Pit Fighter on vuonna 2005 suoraan DVD:lle julkaistu yhdysvaltalainen toimintaelokuva, jonka on ohjannut ja käsikirjoittanut Jesse Johnson. Pääosissa esiintyvät Steven Bauer ja Dominique Vandenberg.


title: Pit Fighter

text: Jack Severino (Dominique Vandenberg) on muistinsa menettänyt rikollinen, joka on päätynyt pieneen eteläamerikkalaiseen kylään ja ryhtynyt siellä alamaailman ottelijaksi. Severinon ainut ystävä on Manolo (Steven Bauer), hänen managerinsa, joka yrittää päästä pois kylästä hänen avullaan tienaamillaan rahoilla. Severino alkaa kuitenkin muistaa menneisyyttään nähdessään erään tutun naisen.


title: Roosa Toivonen

text: Roosa Toivonen (taiteilijanimeltään Rosa Karo, s. 9. kesäkuuta 1971) on suomalainen elokuvaohjaaja.


title: Roosa Toivonen

text: Toivosen elokuva "Avain Italiaan" () voitti pääpalkinnon Los Angelesin Feel Good -elokuvafestivaaleilla vuonna 2011.


title: Roosa Toivonen

text: Toivonen on juontanut yhdessä Wenzel Hagelstamin kanssa televisio-ohjelmaa "Antiikkia, antiikkia".


title: Roosa Toivonen

text: Toivonen on yksi vuoden 2007 Eurovision laulukilpailun ohjelmanumeroiden välissä esitettyjen postikorttien ohjaajista.


title: Roosa Toivonen

text: Toivosen isä on toimittaja Seppo Toivonen ja äiti päätoimittaja Leena Karo. Arkkitehti ja muusikko Tuomas Toivonen on Roosa Toivosen veli.


title: Tokugawa Nariaki

text: Tokugawa Nariaki (, 4. huhtikuuta 1800 Tokio, Japani – 29. syyskuuta 1860 Mito, Hitachin provinssi) oli japanilaisen Miton hanin yhdeksäs daimio. Hän oli myös Japanin viimeisen Tokugawa-shōgunin, Tokugawa Yoshinobun isä. Nariaki kannatti keisarin vallan palauttamista ja ulkomaalaisten oppien hyödyntämistä japanilaisessa yhteiskunnassa. Samalla hän kuitenkin halusi pitää ulkomaalaiset poissa Japanista.


title: Tokugawa Nariaki

text: Daimiona toimiessaan Nariaki perusti Kairaku-enin ja Kōdōkanin. Hän menehtyi vuonna 1860 ollessaan kotiarestissa Mitossa.


title: Avain Italiaan

text: Avain Italiaan () on vuonna 2011 ensi-iltansa saanut Rosa Karon ohjaama elokuva.


title: Avain Italiaan

text: Elokuva kuvattiin kesällä 2009 ja keväällä 2010 Italiassa, Intiassa ja Englannissa.


title: Avain Italiaan

text: Elokuvan päähenkilö Cabella on 19-vuotias orvoksi jäänyt nuori nainen. Hän perii Max-sedältään vanhan avaimen ja muuttaa Italiaan, jossa hän asettuu asumaan vanhaan taloon eräässä pikkukylässä.


title: Avain Italiaan

text: Elokuva voitti elokuussa 2011 pääpalkinnon Feel Good -elokuvafestivaaleilla Los Angelesissa. Syyskuussa 2011 elokuva sai parhaan ulkomaisen elokuvan palkinnon Prinssi Edwardin saaren kansainvälisillä elokuvajuhlilla, yleisön valitseman parhaan elokuvan palkinnon Temecula Valleyn elokuva- ja musiikkifestivaalilla sekä parhaan elokuvan palkinnon Route 66 - elokuvafestivaaleilla. Tulsan kansainvälisillä elokuvajuhlilla Avain Italiaan voitti parhaan elokuvan palkinnon "Naiset kameran takana" -sarjassa. Elokuvan musiikki, jonka on säveltänyt Tuomas Kantelinen, voitti kultamitalin ja festivaalin johtajan erikoispalkinnon Park Cityn elokuvamusiikkifestivaaleilla. Elokuva on saanut tunnustuksia myös Honolulun elokuvajuhlilla ja Las Vegasin filmijuhlilla.


title: William Duesbury

text: William Duesbury (1725–1786) oli englantilainen liikemies ja emaloija, joka oli yksi Derbyn seudun ensimmäisten posliinitehtaiden perustajista.


title: William Duesbury

text: Duesbury syntyi Staffordshiressä vuonna 1725. Hän työskenteli aluksi emaloijana Lontoossa, mutta muutti 1750-luvun puolivälissä isänsä kotitaloon Longton Halliin Staffordshireen. Duesburyn tilikirjoista on päätelty, että siihen aikaan ”emaloimiseksi” kutsuttu työ sisälsi myös valkoisten posliinihahmojen värittämistä, kultaamista ja mahdollisesti lasittamista. Tällä tavoin hän tutustui posliiniin ja sen valmistamiseen, hankki tarvittavan alkupääoman ja perusti posliinitehtaan Derbyn Nottingham Roadille vuonna 1756. Hän sai rahoitusta paikalliselta pankkiirilta John Heathilta, joka sijoitti yritykseen tuhat puntaa. Ranskalaisten hugenottien poika André Planché, joka asui kaupungissa, tunsi tekniikkaa jo ennestään ja hän tuli osakkaaksi tehtaaseen.


title: William Duesbury

text: Toisin kuin muut tuon seudun posliinitehtaat, Derbyn tehdas keskittyi koriste-esineiden valmistukseen ja käyttöastioita tuotettiin vain vähän. Maljakoiden ja pienoispatsaiden malleissa on voimakkaita vaikutteita Manner-Euroopasta, etenkin Sèvresistä ja Meissenistä. Tyypillisiä piirteitä ovat koristeelliset muodot, runsas värien käyttö ja myöhemmin kultaus. Derbyn posliinin tyyppi tunnetaan nimellä ”soft paste”: itse massa on rakeista, lasitus on paksu ja emalityyppiset väriaineet on sekoitettu lasitusmassaan. Rakenne johtuu posliinimassaan käytetyistä raaka-aineista. Tämän tyyppinen keramiikka voidaan polttaa alhaisemmissa lämpötiloissa kuin kova, mutta harmahtava ”hard paste” -posliini.


title: William Duesbury

text: 1700-luvulla koriste-esineiden kysyntä oli suurta, sillä ylhäisön parissa oli tullut muotiin ”service à la russe”, eli se että palvelijat toivat ruoka-astiat emännälle yksitellen, jolloin pöydällä oli enemmän tilaa koristeille. Muodikas koristelutapa oli asettaa pöydän keskelle peili, johon posliiniset pienoispatsaat heijastuivat. Ensimmäiset pienoispatsaat tehtiin sokerista ja vahasta, mutta etenkin Meissenin posliinitehtaat kehittivät värikkäitä keraamisia hahmoja tähän tarkoitukseen. Kun pienoispatsaiden suosio kasvoi, niitä alettiin pitää ruokapöydän lisäksi kaappien ja lipastojen päällä sisustuselementteinä.


title: William Duesbury

text: Duesbury ratkoi kilpailun asettamia paineita ostamalla pieniä tehtaita pois markkinoilta. Duesbury ja Heath ostivat myös Nicholas Sprimontilta Chelsean posliinitehtaan Lontoosta. Kaupan jälkeen Derbyn posliini oli Englannin suurin posliinialan yritys. Aluksi esineet valmistettiin Derbyssä ja vietiin Chelseaan maalattaviksi, mutta myöhemmin Chelsean toimipiste suljettiin ja työntekijät siirtyivät Derbyyn. Vuonna 1776 Duesbury osti Bow’n posliinitehtaan, ja myös se suljettiin pian.


title: William Duesbury

text: Duesburyn ja Heathin edustaja oli Mr. Williams, jolla oli varasto ja huutokauppakamari Lontoossa osoitteessa Craig's Court, Charing Cross. Vuonna 1773 hän alkoi myydä sieltä Derbyn posliinia lontoolaisille, ja siitä alkoi Derbyn posliinin valtakunnallinen maine. Vuonna 1775 kuningas Yrjö III antoi Duesburylle luvan käyttää tehtaan logossa kruunua. Yrityksen nimeksi tuli myöhemmin kuningatar Viktorian aikana Royal Crown Derby.


title: William Duesbury

text: Duesbury kuoli vuonna 1786. Hänen samanniminen poikansa jatkoi yritystä. Nuorempi Duesbury sairasteli ja kuoli vuonna 1797 vain 34-vuotiaana. Kaksi vuotta ennen sitä hän otti yhtiökumppanikseen irlantilaisen taiteilijan Michael Keanin, ja Duesburyn kuoleman jälkeen Kean jatkoi yritystä tämän lesken kanssa.


title: Blombosluola

text: Blombosluola on luola Etelä-Afrikan rannikolla. Sieltä on löydetty okranpala, johon on kaiverrettu verkkokuvio. Esine on maailman vanhimpia ihmisen ("Homo sapiens") tekemiä taide-esineitä. Esineen iäksi arvioidaan 75 000–70 000 vuotta.


title: Blombosluola

text: Verkkokuviolla arvellaan olleen symbolinen merkitys. Kuvio voi myös olla jonkinlainen kuukalenteri.


title: Luettelo Puolan laivaston aluksista

text: Luettelo Puolan laivaston aluksista sisältää Puolan merivoimissa palvelleet alukset sen uudelleen perustamisesta 1918 alkaen.


title: Luettelo Puolan laivaston aluksista

text: Lisäksi yli viisikymmentä apualusta, kutteria sekä moottorivenettä. Vahvuuteen lasketaan myös museoalus "ORP Blyskawica".


title: Luettelo Puolan laivaston aluksista

text:
Tässä osiossa ei ole vielä palveluksesta poistettuja.
Torpedoveneet:


title: Luettelo Puolan laivaston aluksista

text: Tykkiveneet:


title: Luettelo Puolan laivaston aluksista

text: Hävittäjät:


title: Luettelo Puolan laivaston aluksista

text: Sukellusveneet:


title: Luettelo Puolan laivaston aluksista

text: Moottoritorpedoveneet:


title: Luettelo Puolan laivaston aluksista

text: Muut:


title: Private Club

text: Private Club ("Private Resort") on vuonna 1985 ensi-iltansa saanut komediaelokuva, jonka on ohjannut George Bowers. Elokuvan pääosissa esiintyvät muun muassa Rob Morrow, Johnny Depp, Andrew Clay, Héctor Elizondo ja Leslie Easterbrook.


title: Private Club

text: Elokuvassa kaksi nuorukaista viettää villiä seksiviikonloppua hienossa hotellissa.


title: Private Club

text: "Video-oppaassa" vuodelta 1994 Bello Romano kutsuu elokuvaa hirveäksi kohkaamiseksi ilman idean häivääkään ja antaa sille tähtien sijasta pommin, mikä vastaa sanallista arviota ”täysin epäonnistunut tekele”.


title: Kolmetoistavuotinen sota

text: Kolmetoistavuotinen sota (; ) käytiin vuosina 1454–1466. Sodan osapuolina olivat Puolan kuningaskunta ja saksalainen ritarikunta.


title: Kolmetoistavuotinen sota

text: Puolan kuningas Kasimir IV halusi takaisin saksalaiselle ritarikunnalle aikaisemmissa sodissa (1309–1343 ja 1410–1411) menetetyt Puolan alueet. Ritarikunnan itsevaltainen hallinto johti vuonna 1454 puhjenneeseen kapinaan Preussissa. Puola tuki kapinallisia ja julisti sodan ritarikunnalle. Ritarikunta voitti aluksi Konitzin taistelun, mutta sodan jatkuessa ritarikunnan talous joutui vaikeuksiin. 1457 palkkasotureille ei voitu enää maksaa ja ritarikunta luovutti päätukikohtansa Marienburgin puolalaisille. Vuoteen 1462 mennessä ritarikunta oli työnnetty Itä-Preussiin. 17. syyskuuta 1462 ritarikunta hävisi ratkaisevan Puckin taistelun.


title: Kolmetoistavuotinen sota

text: Puolan sotamenestys jatkui ja 14. lokakuuta 1466 solmittiin toinen Thornin rauha. Rauhassa Puola sai Pommerellenin ja Länsi-Preussin. Itä-Preussi jäi ritarikunnalle, jonka uudeksi pääkaupungiksi tuli Königsberg. Ritarikunnan suurmestarista tuli Puolan kuninkaan vasalli ja aikaisemmin tiukasti saksalainen ritarikunta joutui hyväksymään myös puolalaisia jäsenikseen.


title: Jesper Engström

text: Jesper Engström (s. 24. huhtikuuta 1992 Vöyri) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan vasen laitapuolustaja.


title: Jesper Engström

text: Engström on Hellnäs BK:n ja Norrvalla FF:n kasvatti. Hän teki ensiesiintymisensä Norrvalla FF:n edustusjoukkueessa Kakkosessa kaudella 2009. Seuraavaksi vuodeksi Engström siirtyi saman sarjatason Vasa IFK:hon. Hän pelasi 25 sarjaottelussa ja teki seitsemän maalia, tullen valituksi VIFK:n vuoden pelaajaksi. Onnistuneen kauden jälkeen hän teki sopimuksen Veikkausliigassa pelanneen Vaasan Palloseuran kanssa. Tammikuussa 2013 Engströmillä todettiin imusolmukesyöpä. Syöpähoidoista huolimatta hän pelasi kauden aikana 23 sarjaottelua ja saman vuoden syksynä kerrottiin Engströmin parantuneen sairaudestaan.


title: Jesper Engström

text: Engström on pelannut yhden nuorten maaottelun ja kymmenen poikien maaottelua.


title: Standaari

text: Standaari tarkoittaa seuraavia asioita:


title: Fungiacyathidae

text:
Fungiacyathidae on kivikorallien heimo, josta tunnetaan fossiilien lisäksi 20 nykyisin elävää lajia, jotka jaetaan kahteen sukuun.
Heimon lajeja tunnetaan fossiileista myöhäisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta 6300 metrin syvyyteen eli svemmältä kuin minkäänmuun heimon lajeja. Tämän heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä. Ne eivät muodosta riuttoja tai muitakaan yhdyskuntia, vaan elävät erillisinä polyyppeinä, jotka eivät takerru pohjaan vaan makaavat pehmeän pohjamateriaalin päällä. Suurin tunnettu yksilö oli halkaisijaltaan 62 mm, mutta useimmat ovat alle 2,5 cm leveitä.


title: Rehtori-instituutti

text:
Rehtori-instituutti (nyk. koulutusjohtamisen instituutti) oli Jyväskylän yliopiston kasvatustieteen laitoksella toimiva yksikkö.
Instituutin toiminta alkoi vuonna 1996 rehtoreille tarkoitettuna 20 opintoviikon laajuisena koulutusohjelmana. Vuonna 1999 koulutusohjelmasta tuli lainsäädännön muutoksen kautta rehtorin kelpoisuuden antava yliopistollinen oppilaitosjohtamisen ja hallinnon opintokokonaisuus ja yksikkö nimettiin Rehtori-instituutiksi. Vuosien varrella instituutin toiminta on laajentunut yksittäisistä perusopinnoista aine- ja jatko-opinnoiksi. Kotimaan toiminnan lisäksi koulutus on kansainvälistynyt ja vuonna 2007 instituutissa alkoi englanninkielinen maisteriohjelma sekä pari vuotta myöhemmin kansainvälinen MBA-tyylinen online-ohjelma. Tutkimuksen saralla opetusministeriön antama tutkimustehtävä ja apuraha vuonna 2008 ovat merkinneet instituutin vahvaa mukaantuloa oman tieteenalansa tutkimukseen niin kotimaassa kuin kansainvälisestikin. Osaava-hankkeen myötä instituutista on tullut myös vahva täydennyskouluttaja.
Rehtori-instituutti vakinaistettiin osaksi Jyväskylän yliopiston toimintaa vuonna 2012. Tänä päivänä instituutti on kiinteä osa Kasvatustieteiden tiedekuntaa ja Kasvatustieteiden laitosta. Sen koulutuksiin on viime vuosina osallistunut vuosittain yli tuhat ihmistä niin kotimaassa kuin eri puolella maailmaa. Syksyllä 2014 Kasvatustieteiden tiedekunnassa täytetty koulutusjohtamisen professuuri on ainoa laatuaan Suomessa. Koulutuksen ja tutkimuksen lisäksi instituutista on tullut tieteenalansa merkittävä yhteiskunnallinen vaikuttaja niin kotimaassa kuin kansainvälisestikin.
Rehtori-instituutin nimi muuttui 1.3.2015 Koulutusjohtamisen instituutiksi. Nimenmuutoksen perusteena oli instituutin kehittyminen 19-vuotisen olemassaolonsa aikana yksittäisestä rehtoreille tarkoitetusta koulutusohjelmasta laaja-alaiseksi koulutusjohtamisen tutkimus- ja koulutuskeskukseksi, jonka toiminta koskettaa johtajuuden näkökulmasta koko koulutusalaa.
Lähteet


title: Rehtori-instituutti

text: Souli.fi. 19.1.2012.Rehtori-instituutin Alava: Rehtoreilla tarve lisäoppiin. http://www.souli.fi/uutinen/rehtori_instituutin_alava__rehtoreilla_tarve_lisaoppiin/


title: Rehtori-instituutti

text: Risku, M. 2016. Rehtori instituutti on nyt koulutusjohtamisen instituutti. Jyväskylän yliopisto. https://www.jyu.fi/edu/laitokset/koulutusjohtaminen/rehtori-instituutti-on-nyt-koulutusjohtamisen-instituutti


title: Micrabaciidae

text:
Micrabaciidae on kivikorallien heimo, josta tunnetaan 22 fossiilisen lajin lisäksi 13 nykyisin elävää lajia.
Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta viiden kilometrin syvyyteen eli toiseksi syvemmältä kuin minkään muun heimon lajeja - vain "Fungiacyathidae" jatkaa 6300 metriin asti. Tämän heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä. Ne eivät muodosta riuttoja tai muitakaan yhdyskuntia, vaan elävät erillisinä polyyppeinä, jotka eivät takerru pohjaan vaan makaavat pehmeän pohjamateriaalin päällä. Suurin tunnettu yksilö oli halkaisijaltaan 51 mm, mutta useimmat ovat alle 2,5 cm leveitä.


title: Georg Fraser

text: Georg Fredrik Fraser (19. toukokuuta 1849 Suomenlinna – 31. lokakuuta 1937) oli suomalainen eversti ja ruotsin kielellä kirjoittanut kirjailija.


title: Georg Fraser

text: Fraserin vanhemmat olivat eversti Fredrik Wilhelm Fraser ja Johanna Wilhelmina Wirginia Hubner.


title: Georg Fraser

text: Fraser kävi Haminan kadettikoulun ja palveli 1869–1887 keisarillisessa kaartissa Pietarissa. Myöhemmin hän toimi muun muassa Imatran valtionhotellin vuokraajana ja oli mukana 1900-luvun alussa aktivistien toiminnassa ja myöhemmin rauhanliikkeessä.


title: Georg Fraser

text: Fraser oli naimisissa vuodesta 1877 Johanna Wilhelmina Åströmin kanssa. Heillä oli viisi lasta.


title: K. V. Tegengren

text: Karl Vilhelm Tegengren (5. joulukuuta 1868 Vaasa – 16. tammikuuta 1934 Köyliö) oli suomalainen tilanhoitaja ja ruotsin kielellä kirjoittanut kirjailija.


title: K. V. Tegengren

text: Karl Vilhelm Tegengrenin vanhemmat olivat Vaasan hovioikeuden hovioikeudenneuvos Ernst Wilhelm Tegengren (1835–1910) ja Anna Aline Boy (1837–1913). Perheessä oli kahdeksan lasta, joista Karl Vilhelm oli vanhin. Hänen nuorempia veljiään olivat kirjailija Jacob Tegengren ja kouluneuvos Gustav Tegengren. Karl Vilhelm Tegengren valmistui 1895 agronomiksi Mustialan maatalousoppilaitoksesta ja toimi sitten 30 vuoden ajan 1895–1925 Köyliön Vanhakartanon tilanhoitajana Köyliössä. Vaikka Tegengrenin toinen jalka oli vammautunut nuoruusvuosina sairastetun tuberkuloosin seurauksena niin ettei hän voinut kävellä pitkiä matkoja ilman tukea, hän pystyi silti hoitamaan tilanhoitajan tehtävät. Viimeiset vuotensa Tegengren vietti Köyliön Kepolan nummelle rakentamassaan talossa.


title: K. V. Tegengren

text: Tegengren oli naimisissa vuonna 1880 syntyneen Anna Lundströmin kanssa.


title: C. G. Swan

text: Carl Gustaf Swan (27. kesäkuuta 1839 Maalahti – 1. toukokuuta 1916 Helsinki) oli suomalainen opettaja, lehtimies ja oppikirjojen julkaisija.


title: C. G. Swan

text: Swanin vanhemmat olivat kappalainen, varapastori Edvard Svahn ja Charlotta Wegelius. Hän pääsi ylioppilaaksi 1857 Vaasan lukiosta ja opiskeli sitten Helsingin yliopistossa valmistuen filosofian kandidaatiksi 1863 ja maisteriksi 1864.


title: C. G. Swan

text: Swan toimi opettajana Kaskisissa, Helsingissä ja viimeksi hän oli Lappeenrannan yläalkeiskoulun uskonnon, suomen ja ruotsin kollega 1886–1892 lakkautuspalkalla.


title: C. G. Swan

text: Swan perusti Lappeenrannan Uutiset, jonka historia on myöhemmin jatkunut Etelä-Saimaana.


title: C. G. Swan

text: Swan oli naimisissa vuodesta 1863 Emilia Charlotta Malinin kanssa. Perheeseen syntyi yhdeksän tytärtä, Helmi, Aino, Saimi, Elli, Toini, Lyyli, Anni, Ilma ja Nelma, joiden kirjeenvaihdosta on julkaistu teos Yhdeksän mustaa joutsenta.


title: Knut Tilgmann

text: Knut Mauritz Henry Tilgmann (25. heinäkuuta 1865 Helsinki – 9. huhtikuuta 1934 Helsinki) oli suomalainen ruotsin kielellä kirjoittanut kirjailija ja kirjapainonjohtaja.


title: Knut Tilgmann

text: Knut Tilgmann toimi vuonna 1895 perustetun Tilgmannin perheen kirjapainoyrityksen teknisenä johtajana.


title: Vuolle (hydrologia)

text: Vuolle eli niva on joen voimakkaasti virtaava kohta, joka ei kuitenkaan täytä kosken tunnusmerkkejä. Vuolteen tunnusomaisia piirteitä ovat voimakas, tasainen virta, jossa on vain pientä aaltoilua, sekä pyörteet virran reunassa. Vuolteesta puuttuvat koskelle tyypilliset isot aallot ja stopparit, ja vuolle on laskettavissa soutuveneellä tai avokanootilla. Vuolteet kuuluvat koskiluokituksen luokkaan I .


title: Vuolle (hydrologia)

text: Vuolle on yleiskielinen ilmaus virtapaikalle. Niva on murteellinen nimitys. Sitä käytetään erityisesti Lapin jokien voimakkaista virtapaikoista. Sanan juuret ovat saamen kielen virtaavaa paikkaa tarkoittavassa sanassa "njavvi", joka on kääntynyt muotoon niva .


title: Mažeikiain rautatieasema

text: Mažeikiain rautatieasema () on Liettuan luoteisosissa sijaitsevan Mažeikiain kaupungin rautatieasema, joka kuuluu Liettuan rautateiden (Lietuvos Geležinkeliai) asemaverkostoon. Asema ja rautatie kaupunkiin saatiin jo varhain (1868–1871) Venäjän keisarikunnan tärkeimpään Itämeren satamakaupunkinsa Liepājaan johtavan ratahankkeen Liepaja–Kaišiadorys–Vilna–Romny rakentamisen osana.


title: Mažeikiain rautatieasema

text: Muutama henkilöjuna liikennöi päivittäin Mažeikiain asemalta Šiauliaihin, jossa junaa voi vaihtaa kaukojuniin.


title: Mažeikiain rautatieasema

text: Koilliseen mentäessä rautatie jatkuu nykyisen Latvian Liepājaan. Mažeikiaista rakennettiin jo 1800-luvun lopussa ratayhteys myös Latvian Jelgavaan (96 km koilliseen), josta rata johtaa edelleen Riikaan. Ratayhteydet Latviaan palvelevat rahtiliikennettä. Liikenne Liepajaan Mažeikiain kautta on kuitenkin hiljentynyt aiempiin vuosikymmeniin nähden.


title: Työttömyyskassa Nomit

text:
Työttömyyskassa Nomit on koulutuspohjainen palkansaajakassa, joka tarjoaa ammattiliittoihin sitoutumatonta, riippumatonta työttömyysturvaa.
Työttömyyskassa Nomitiin voi liittyä liittymishetkellä työssä oleva palkansaaja, joka ei ole täyttänyt 68 vuotta ja joka


title: Työttömyyskassa Nomit

text: • on suorittanut toisen asteen tai ylemmän tutkinnon tai


title: Työttömyyskassa Nomit

text: • työskentelee toimituksellisessa työssä tai ohjelmatyössä tai


title: Työttömyyskassa Nomit

text: • työskentelee esittävän taiteen alalla esimerkiksi muusikkona, laulajana tai näyttelijänä tai


title: Työttömyyskassa Nomit

text: • työskentelee edellä mainittujen alojen opettajana tai


title: Työttömyyskassa Nomit

text: • työskentelee edellä mainittujen alojen järjestöissä tai muissa organisaatioissa tai


title: Työttömyyskassa Nomit

text: • opiskelee johonkin edellä mainituista tutkinnoista tai aloista


title: Työttömyyskassa Nomit

text:
Kassalla on kalenterivuosittainen jäsenmaksu, jonka määrän Finanssivalvonta vahvistaa vuosittain.
Vuoden 2014 jäsenmaksu on 138 €/vuosi (11,25 €/kk) riippumatta jäsenen ansiotasosta.


title: Työttömyyskassa Nomit

text:
Työttömyyskassan toimintaan ei kuulu juridinen työsuhdeneuvonta eikä työttömyyskassa neuvottele alojen työehdoista jäsenistönsä puolesta.
Halutessaan jäsen voi lisäksi liittyä ammattiliittoon, joka tarjoaa kyseisiä palveluja. Työttömyyskassa Nomit maksaa jäsenilleen ansiosidonnaisen päivärahan lisäksi vuorottelukorvausta.


title: Työttömyyskassa Nomit

text:
"”Toive työttömyyskassan perustamisesta tuli sekä Merkonomiliiton että ihmisten puolelta. Oma kassa oli merkonomeille tärkeä asia. Harvoin jouduttiin asioista kassan hallituksessa äänestämään, oltiin aina samoilla linjoilla”" kertoo perustajajäsen ja kassan hallituksen puheenjohtaja Väinö J. Tuominen perustamisajasta.
Työttömyyskassa Nomit, entinen Merkonomien Työttömyyskassa, on palvellut jäsenistöään jo yli neljänkymmenen vuoden ajan. Merkonomiliitto perusti valtakunnallisesti toimivan kassan vuonna 1968 palvelemaan ja turvaamaan jäsenistönsä arkea.


title: Työttömyyskassa Nomit

text: Kassan toiminta alkoi vuonna 1968 ja ensimmäiset avustukset maksettiin vuoden 1969 aikana. Kassan toiminnan alkuvuosina merkonomien kuten muidenkin toimihenkilöryhmien työttömyys oli verraten yleistä. Kassan jäseniksi pääsivät alkuvuosikymmeninä kaikki 17 -vuotta täyttäneet merkonomin tutkinnon suorittaneet ja palkkatyössä olevat Suomen kansalaiset. Kassan perustehtävä oli päivä- sekä matkustusavustus, joka pohjautui vapaaehtoiseen työttömyysvakuutukseen. Ensimmäisen toimintavuoden jälkeen kassaan kuului 801 jäsentä. Jäsenmaksua maksettiin viisi markkaa koko vuodelta vuonna 1968. Ny-kyään Työttömyyskassa Nomitin jäsenmäärä on noin 14 000. Ansiotason kehittyessä ja työttömyyskassan maksamien avustusten kasvaessa vuosijäsenmaksu on kohonnut pikkuhiljaa. Vuonna 2013 kassan vuosijäsenmaksu on 120 euroa riippumatta jäsenen ansiotasosta.


title: Työttömyyskassa Nomit

text: Ennen ansiosidonnaista työttömyyspäivärahajärjestelmää työttömille maksettiin yhtäläinen päiväraha. Vuonna 1968 sosiaaliministeriön työttömyyskassoille antaman ohjeen mukaan työttömälle maksettiin 10 tai 13 markkaa päivältä. Mikäli työttömällä oli kotona huollettavia lapsia tai vanhempia elätettävänä maksettiin hänelle 16,50 markkaa päivältä. Töistä kieltäytyminen oli jo 1960-luvulla este päivärahan maksamiselle. Neljä vuosikymmentä ei ole poistanut edellä mainittua pääsääntöä, vaikka työttömyyskassojen toiminta on muuten muuttunut merkittävästi. Nykyään kassa tarjoaa jäsenilleen mahdollisuuden vuorottelukorvaukseen sekä ansiosidonnaiseen työttömyyspäivärahaan. Aiemmasta poiketen voivat myös palkkatyössä olevat opiskelijat liittyä kassan jäseniksi.


title: Työttömyyskassa Nomit

text: Perinteikäs Merkonomien Työttömyyskassa vaihtoi nimensä joulukuussa 2007 Työttömyyskassa Nomitiksi. Nimenmuutos perustui opetusministeriön vuonna 2004 päättämiin koulutusala-, opintoala- ja koulutusasteluokituksen muutoksiin.


title: Työttömyyskassa Nomit

text: Muutoksia vuonna 2014: Työttömyyskassa Nomit ja Jet Työttömyyskassa ovat sulautuneet 1.1.2014 alkaen. Kassan toiminta jatkuu työttömyyskassa Finka nimellä.


title: Koskiluokitus

text: Koskiluokitus on kansainvälinen järjestelmä, jolla arvioidaan koskien laskukelpoisuutta, vaikeutta ja vaarallisuutta melojille. Suomessa noudatetaan kansainvälistä koskiluokitusta, joskin pieniä kansallisia eroja ja poikkeamia esiintyy esimerkiksi norjalaiseen tai yhdysvaltalaiseen luokitukseen verrattuna. Suomessa koskiluokitusta hoiti aiemmin Suomen Kanoottiliitto, joka nimesi viralliset koskiluokittajat. Sittemmin koskiluokittajien hyväksyntä siirtyi osaksi Suomen Melontakouluttajat sekä Suomen melonta- ja soutuliiton toimintaa.


title: Koskiluokitus

text: Kosket luokitellaan kansainvälisesti kuuteen vaikeusluokkaan. On tavallista, että koskiluokka muuttuu vuodenaikojen tai runsaden sateiden seurauksena, kun joen vedenkorkeus ja virtausolosuhteet muuttuvat. Luokitusta voidaan myös muuttaa aiemmasta, joten koskiluokituksen ajantasaisuus on syytä tuntea. Suuremmissa koskissa luokitus myös vaihtelee kosken eri osien ja laskulinjan mukaan.


title: Koskiluokitus

text: Saavutettavuudeltaan hankalissa koskissa on syytä ajatella jokaisen kosken olevan luokkaa vaikeampi, sillä avun tuleminen voi kestää tunteja tai pidempään. Luokittelu lähtee siitä, että melojalla on tuntemus koskimelonnasta, -uimisesta ja pelastautumisesta ja hän on varustautunut asiallisesti. Kaluston rikkoutuminen, kylmässä vedessä melominen tai loukkaantuminen (esimerkiksi olkapään meno sijoiltaan eskimoa tehdessä) voi lisätä melonnan vaaraa.


title: Koskiluokitus

text: Melontaturvallisuuden neuvottelukunnan päätökset 2012


title: Koskiluokitus

text: Paakkinen, Esa: Melo turvallisesti. Ajatus kirjat, 1999. ISBN 951-9440-81-X.


title: Keke

text: Keke voi tarkoittaa seuraavia


title: Nærøydalen

text: Nærøydalen on Sognin ja Fjordanen sekä Hordalandin läänien rajalla Norjassa sijaitseva jyrkkä ja kapea U-laakso. Suurimmaksi osaksi laakso kuuluu Aurlandin kunnan alueelle, mutta pieneltä osalta lännempänä myös Vossin kunnalle.


title: Nærøydalen

text: Nærøydalen on maastonmuodoiltaan pitkälti melko tasapohjainen, joskin kapea ja reunoilta hyvin jyrkkä ja syvä U-laakso. Laakson pohja on suurelta osalta lähes merenpinnan tason korkeudella, mutta ympäröivät vuorenseinämät ja huiput yltävät noin 1 000–1 500 metrin korkeuteen. Laaksossa virtaa Nærøydalselvi-joki, ja ympärillä on useita korkeita vesiputouksia ja vuoripuroja. Eräät merkittävät putoukset, Stalheimsfossen ja Sivlefossen, sijaitsevat laakson länsipäässä. Vesi laskee idässä Unescon maailmanperintöön kuuluvaan Nærøyfjorden-vuonoon, joka on jatkoa laaksolle sekä yhteydessä Sognevuonoon.


title: Nærøydalen

text: Laakson läpi kulkee E16-maantie, joka jatkuu lännessä aina Bergeniin saakka. Itään päin E16 kulkee tunneleiden läpi Aurlandsfjorden-vuonon puolelle Flåmiin ja Aurlandsvangeniin, jonka jälkeen pitkän Lærdalin tunnelin läpi pidemmälle itään ja etelään kohti Osloa. Laakson pohjoispäästä, Nærøyfjorden-vuonon perukalta Gudvangenista on pitkä lauttayhteys pohjoisempana sijaitseviin Frønningeniin, Kaupangeriin ja Lærdalsøyriin.


title: Tarantul-luokka

text: Tarantul-luokka (Projekti 1241.1 Molniya) on Neuvostoliitossa suunniteltu ohjuskorvettiluokka. Luokan Nato nimitys on Tarantula, mitä ei kuitenkaan pidä sotkea Stenka-luokan partioveneiden neuvostoliittolaiseen lempinimeen. Alusluokka suunniteltiin korvaamaan projekti 205 Tsunamin (Nato nimitys Osa) ohjusveneet.


title: Tarantul-luokka

text: 1970-luvun lopulla Neuvostoliitto totesi tarvitsevansa suuremman, merikelpoisemman ja vahvemmin aseistetun aluksen, jossa olisi myös mahdollista sijoittaa korkeammalle ilmavalvontatutkat. Vaatimukset saivat vahvistuksen ensimmäisessä Persianlahden sodassa, jolloin lyhyenkantaman Sea Skua -merimaaliohjuksilla tuhottiin kaksitoista Irakin laivaston Osa-luokan ohjusvenettä. Ohjukset laukaistiin Westland Lynx -helikoptereista, mutta alukset eivät havainneet helikoptereita niiden lentäessä tutkahorisontin alapuolella.


title: Tarantul-luokka

text: Tarantul-luokan 76 millimetrin pääase ja kaksi 30 millimetrin Gatling-tyyppistä tykkiä paremman elektroniikan tukemana mahdollistavat ohjustorjunnan. Alukset valmistettiin Pietarissa Petrovskyn, Rybinskin ja Vladivostokissa Uliksen telakalla. Luokan alaluokkana valmistettiin rannikkovesien sukellusveneentorjuntaan kykenevä Pauk-luokka eli Projekti 1241.2. Intian laivasto maksoi 1990-luvun alussa kustakin lisenssivalmisteisista aluksestaan noin 30 miljoonaa dollaria.


title: Tarantul-luokka

text: Luokan aluksia myytiin vientiin kaikkiaan yli kolmekymmentä kappaletta, mikä teki luokasta Venäjän telakoille menestyksekkään. Luokan aluksia palvelee Kiinan laivastossa, mutta tarkka lukumäärä ei ole tiedossa. Joidenkin lähteiden mukaan lisenssi kattaisi jopa 30 aluksen valmistuksen, mutta toiset lähteet ovat toista mieltä.


title: Tarantul-luokka

text: Ensimmäinen versio, joka pohjautui Pauk-luokan rungolle, oli kuitenkin huomattavan suuri uppoumaltaan. Alukset oli aseistettu neljällä SS-N-2 Styx -merimaaliohjuksen (joko P-15 Termit tai P-20) laukaisualustalla, jotka oli kytketty Plank Shave -maalinosoitustutkaan. Lisäksi niiden aseistuksena oli 76 millimetrin AK-176 -tykki ja kaksi 30 millimetrin AK-630 kuusiputkista Gatling-pikatykkiä, joihin myöhemmin liitettiin Bass Tilt -maalinosoitustutka. Ilmasuojan tukena oli neliohjuksinen Fasta-N SA-N-5 -ilmatorjuntaohjuksen laukaisualusta ja kaksi PK-16-harhamaalilaukaisinta.


title: Tarantul-luokka

text: Alusten voimanlähteenä oli kahden NK-12M suurpainekaasuturbiinin muodostama COGOG-järjestelmä, joka tuottu 24200 hevosvoiman maksimiantotehon ja kaksi risteilyturbiinia, jotka kumpikin tuottivat 6000 hevosvoimaa. Alusten maksiminopeus oli 42 solmua.


title: Tarantul-luokka

text:
Vaikka Neuvostoliiton laivasto tilasi ainoastaan kaksi tyypin alusta, ja niitäkin lähinnä koekäytössä ja ulkomaisten tilaajien miehistöjen kouluttamiseen, alustyyppi osoittautui menestyksekkääksi vientiartikkeliksi 33 kappaleen myynnillään.
Alaluokan alusten voimanlähde oli sama kuin alkuperäisissä aluksissa, mutta aluksen runkoon oli tehty runsaasti muutoksia. Syynä muutoksiin olivat SS-N-2 ohjusten korvaaminen uudemmilla SS-N-22 merimaaliohjuksilla, joiden maksimi kantama oli vähintään 100 kilometriä. Maalinosoitustutkaksi asennettiin L-alueen Band Stand, joka kykeni valvomaan aktiivisesti 120 kilometrin säteellä ja 500 kilometriä passiivimoodissa. Tutka kykeni seuraamaan jopa 15 maalia samanaikaisesti. Alus kykeni vastaanottamaan maalitietoja myös muilta aluksilta, helikoptereilta tai lentokoneilta Light Bulb tiedonsiirtojärjestelmän avulla. Alusten tykkiaseistus pysyi samana, mutta Neuvostoliiton laivaston alusten ilmatorjuntaohjukset vaihdettiin SA-N-8 ohjuksiin ja ainakin yhdelle alukselle sijoitettiin SA-N-11 järjestelmä AK-630:n tilalle.


title: Tarantul-luokka

text: Alustyyppi oli yläpainoinen ja ahdas, vaikka se olikin tehokas asealusta ja sen toimintasäde lyheni. Sähköiset häiriöt ja suuri tehontarve aiheuttivat aluksella ongelmia. Tyypin aluksia valmistui Neuvostoliiton laivastolle ainakin 18 ja tyypin ongelmia ratkottiin aluskohtaisesti tavalla tai toisella.


title: Tarantul-luokka

text: Alusten pääaseistus ja runko oli sama kuin edeltäneellä alaluokalla ja se ei muutenkaan kokenut mitään merkittäviä uudistuksia. Sisäinen tilanjako uudistettiin ja alusten voimanlähde vaihdettiin CODAG tyyppiseksi. Aluksille asennettiin kaksi PR-76 kaasuturbiinia, joiden kummankin antoteho oli 12000 hevosvoimaa, ja kaksi M504 dieselmoottoria, joiden kummankin antoteho oli 5000 hevosvoimaa. Voimanlähteen vaihto paransi huollettavuutta, vähensi polttoaineen kulutusta ja pidensi käyttöikää.


title: Tarantul-luokka

text: Muutoksesta huolimatta neuvostoliittolaiset laivastoinsinöörit pitivät alusten ilmasuojaa riittämättömänä. Vuoden 1987 jälkeen valmistetut alukset varustettiin parannetulla elektronisen sodankäynnin järjestelmällä, joka koostui kahdesta Half Hat ja kahdesta Foot Ball -häirintäjärjestelmästä, mihin oli liitetty neljä paranneltua PK-10 harhamaalilaukaisinta. Vähintään 24 tämän tyyppistä alusta valmistettiin Neuvostoliiton laivastolle ennen kuin valmistus lopetettiin 1992.


title: Tarantul-luokka

text: Luokan aluksia valmistui Neuvostoliiton laivastolle 98 kappaletta. Niistä oli kuitenkin 2005 palveluksessa enää 23.


title: Tarantul-luokka

text: Bulgarian laivasto vastaanotti joulukuussa 1989 yhden Tarantul II -luokan aluksen: 101 "Мълния" ("Lightning"). Toisen aluksen hankinta kariutui talousongelmiin.


title: Tarantul-luokka

text: Intian laivaston Tarantul I -luokan alukset on nimetty Veer-luokaksi. Maa vastaanotti kaikkiaan viisi Neuvostoliitossa valmistettua alusta, minkä jälkeen se rakennutti neljä alusta Bombayssa ja kolme alusta Goassa. Näiden lisäksi se suunnitteli yhdeksän aluksen valmistusta.


title: Tarantul-luokka

text: Itä-Saksan laivastolle valmistui 1983-1985 viisi Tarantul I -luokan alusta korvaamaan käytöstä poistuvia Osa I -luokan ohjusveneitä. Saksojen yhdistyttyä "Rudolf Egelhoffer" liitettiin Saksojen yhdistyneeseen laivastoon nimettynä "Hiddenseeksi", mutta muut alukset poistettiin palveluksesta 3. lokakuuta 1990. Alus luovutettiin 1991 Yhdysvaltain laivastolle, joka nimesi sen tutkimusalus "USS Beagleksi". Alus on nyt sijoitettuna Fall Riveriin museolaivaksi.


title: Tarantul-luokka

text: Jemen vastaanotti joulukuussa 1990 ja helmikuussa 1991 kaksi Tarantul I -luokan alusta, joista toinen on palveluksessa ja toisen tila ei ole tiedossa.


title: Tarantul-luokka

text: Puolan merivoimille on luovutettu neljä 1982-1987 valmistettua alusta korvaamaan käytöstä poistuvat Osa I -luokan alukset. Aluksista kaksi ensimmäistä luovutettiin 1983-1984 ja loput 1988-1989. Maan tekemä esitys ostaa kaksi Itä-Saksan laivaston käytössä olleista Tarantul-luokan aluksista hylättiin. Aluksista kaksi on poistettu palveluksesta.


title: Tarantul-luokka

text: Romanian laivastolle on luovutettu kolme Tarantul I -luokan alusta, jotka on sijoitettu Mangalian laivastotukikohtaan.


title: Tarantul-luokka

text: Neuvostoliiton hajottua Ukrainalle jäi kaksi luokan aluksista, jotka ovat edelleen palveluksessa.


title: Tarantul-luokka

text: Vietnamin laivastolle on luovutettu yhdeksän kymmenestä aluksesta.


title: Erytroosi-4-fosfaatti

text: Erytroosi-4-fosfaatti (CHOP ) on erytroosin fosfaattiesteri. Yhdiste esiintyy välituotteena ja lähtöaineena monien biologisesti tärkeiden yhdisteiden biosynteesissä.


title: Erytroosi-4-fosfaatti

text: Erytroosi-4-fosfaatti on osa pentoosifosfaattireittiä. Yhdistettä muodostuu glyseraldehydi-3-fosfaatin ja sedoheptuloosi-7-fosfaatin välisessä reaktiossa yhdessä fruktoosi-6-fosfaatin kanssa. Tätä reaktiota katalysoi transaldolaasientsyymi. Erytroosi-4-fosfaatti reagoi reitin seuraavassa vaiheessa toisen pentoosifosfaattireitin välituotteen ksyluloosi-5-fosfaatin kanssa transketolaasin katalysoimana, jolloin muodostuu glyseraldehydi-3-fosfaattia ja fruktoosi-6-fosfaattia. Yhteyttämisessä Calvinin kierron eli pimeäreaktioiden osana transketolaasi katalysoi erytroosi-4-fosfaatin muodostusta glyseraldehydi-3-fosfaatista ja fruktoosi-6-fosfaatista. Yhdiste reagoi edelleen aldolaasin katalysoimana dihydroksiasetonifosfaatin kanssa muodostaen sedoheptuloosi-1,7-bisfosfaattia.


title: Erytroosi-4-fosfaatti

text: Erytroosi-4-fosfaatti esiintyy myös lähtöaineina monien muiden biomolekyylien synteesille. Aminohappoja tryptofaani, fenyylialaniini ja tyrosiini muodostuu niin kutsutun sikimihapporeitin kautta ja tämän reitin ensimmäisessä vaiheessa erytroosi-4-fosfaatti reagoi fosfaoenolipalorypälehapon kanssa. Erytroosi-4-fosfaatista kasvit valmistavat muun muassa myös ligniiniä ja antosyaaniväriaineita.


title: Timanttileikkaus

text: Timanttileikkaus tarkoittaa suorakaiteen muotoisten aukkojen sahaamista ja pyöreiden reikien poraamista koviin rakennusmateriaaleihin. Työvälineinä ovat timanttisaha ja timanttipora. Ne eroavat kovametallityökaluista siten, että leikkaavat osat ovat teollisuustimanttia ja kovametalliseosta. Ylikuumenemisen välttämiseksi leikkauskohtaa jäähdytetään vedellä. Timanttileikkaus on varsin äänekästä, mutta se ei aiheuta runkomelua, eikä pölyä .


title: Timanttileikkaus

text: Timanttileikkausta käytetään tyypillisesti tehtäessä uusia aukkoja, kuten oviaukkoja ja talotekniikan läpivientireikiä, vanhoihin tiili- ja betoni- ja kivirakenteisiin. Timanttileikattu aukko on mittatarkka ja siisti reunoiltaan. Työmenetelmä on nopea verrattuna esimerkiksi piikkaamiseen ja paikkaustarve on vähäinen. Tehtäessä timanttisahaamalla suorakaiteen muotoisia aukkoja, kuten oviaukkoja, työ aloitetaan usein poraamalla uuden aukon kulmiin muutamia reikiä timanttiporalla, jotta vältytään kulmien niin sanotulta ylisahaamiselta. Kun irrotettava kappale on sahattu irti ympäröivästä rakenteesta, se kaadetaan pois aukosta sopivan pehmusteen päälle. Esimerkiksi betonin tilavuuspaino on noin 2 400 kg/m


title: Timanttileikkaus

text:
Timanttileikkauksen hintaan vaikuttaa aukon koon ja syvyyden lisäksi leikattava materiaali: kiven leikkaus on hitaampaa kuin betonin leikkaus ja siten kalliimpaa. Jos betonissa on raskas raudoitus, sekin hidastaa työtä. Ylöspäin leikkaaminen (kattoon) ja vinossa kulmassa poraaminen on erityisen hankalaa ja vaatii erityisosaamista. Timanttileikkauskalusto on raskasta, mutta suurissa saneerauskohteissa, joihin tulee paljon uusia aukkoja ja reikiä, kaluston kuljetuksen aiheuttamien kustannusten merkitys on hyötyyn nähden pieni. Laitteet itsessään ovat kalliita hankkia ja huoltaa. Ammattitaidolla käytettynä koneet kestävät kuitenkin pitkään, lisäksi niitä on mahdollista vuokrata.
Timanttityötä tehdään harvemmin tuntiveloituksella, laskutus perustuu porattuihin senttimetreihin ja sahattuihin metreihin. .


title: Samlerhuset

text: Samlerhuset-konserni on alankomaalainen postimyyntiyritys, joka myy keräilytuotteita: rahoja, mitaleita, postimerkkejä ja raha- ja mitalikirjeitä. Konserni perustettiin vuonna 2001 ja sillä on toimintaa viidessätoista Euroopan maassa ja Kiinassa.


title: Samlerhuset

text: Samlerhuset edustaa useita keskuspankkeja ja rahapajoja (mm. Ison-Britannian, USA:n, Ranskan, Saksan, Kanadan ja Australian rahapajat sekä Venäjän ja Kiinan keskuspankit). Samlerhuset-konserni omistaa myös puolet norjalaisesta rahapajasta, Det Norske Myntverket AS, ja osan Berliinin rahamessuista, World Money Fair.


title: Samlerhuset

text: Vuonna 2010 konsernin palveluksessa oli 400 henkilöä ja kokonaisliikevaihto kohosi 160 miljoonaan euroon.


title: Antipop

text: Antipop on Primuksen kuudes albumi, jonka jälkeen Primus piti 12-vuotisen tauon levyttämisestä, lukuun ottamatta vuoden 2003 singleä "Animals Should Not Act Like People", kahta live DVD:tä ja vuoden 2006 kokoelmalevyä.


title: Antipop

text: Levyssä esiintyy lukuisia muita vierailevia artisteja, muun muassa James Hetfield Metallicasta, Tom Waits, Martina Topley Bird, Jim Martin ja Tom Morello Rage Against the Machinestä. Levyllä on myös monia tuottajia, kuten South Park-sarjasta kuuluisa Matt Stone sekä Fred Durst.


title: Greta Langenskjöld

text: Greta Margareta Langenskjöld (6. helmikuuta 1889 Pietari – 11. syyskuuta 1975 Helsinki) oli suomalainen kirjailija, rehtori ja kriitikko.


title: Greta Langenskjöld

text: Langenskjöldin vanhemmat olivat Nikolaj Langenskjöld ja Vera Malova. Perheen kotikieli oli venäjä, mutta isä päätti kouluttaa tyttärensä Gretan ja Agneksen Suomessa jotta he oppisivat ruotsia. Greta Langenskjöld kirjoitti ylioppilaaksi Viipurissa 1906 ja hän valmistui filosofian kandidaatiksi Helsingissä 1911.


title: Greta Langenskjöld

text: Langenskjöld oli yksityisen ruotsalaisen tyttökoulun ("Laurellska skolan") rehtori Helsingissä vuosina 1921–1959. Hänen esikoisteoksensa oli runoteos "Dikter", jonka jälkeen seurasi monia muitakin runokokoelmia. Hänen runoudessaan näkyi selvästi hänen kveekaritaustansa mukainen kristillinen elämänkatsomus ja rauhanaate. Muun muassa teos "Genom mörkret" (1942) sisältää pasifistisia runoja. Vuonna 1921 Langenskjöld julkaisi myös evankelista Paul von Nicolayn (1860–1919) elämäkerran.


title: Greta Langenskjöld

text: Langenskjöldin sisar Agnes Langenskjöld oli tunnettu kirjallisuuskriitikko ja esseisti.


title: Radioaktiivista jätettä

text: Radioaktiivista jätettä on Pyhät Tepot -yhtyeen neljä kappaletta sisältävä EP. Se julkaistiin 9. maaliskuuta 2011.


title: Radioaktiivista jätettä

text: Julkaisun kappaleet ottavat kantaa senaikaisiin yhteiskunnallisiin epäkohtiin, vaikka aiemmin laulaja Steven Riekki oli sanonut, ettei tee kantaa ottavia kappaleita.


title: Radioaktiivista jätettä

text: Kaikki kappaleet säveltänyt ja sanoittanut Steven Riekki.


title: Loassonibba

text: Loassonibba on Suomen viidenneksi korkein tunturi Enontekiöllä, Käsivarren Yliperällä. Useimmat lähdeteokset antavat sen korkeudeksi merenpinnasta 1190,3 metriä. Se sijaitsee Urtaslaakson ylä/ länsipään eteläpuolella, Lossujärven itärannalla, lähellä Norjan rajaa. Loassoniban länsirinne on varsin loiva ja helppokulkuinen, joskin melko kivikkoinen. Sen etelärinne on louhikkoinen ja jyrkkä. Kaikkein vaikeakulkuisimpia ovat tunturin pohjois- ja koillisrinteet, jotka ovat pystyjyrkkää pahtaa.


title: Länsi-Friesland

text: Länsi-Friesland () on alue Pohjois-Hollannin provinssissa Alankomaissa. Alueen pinta-ala on noin 800 neliökilometriä. Länsi-Frieslandin pääkaupunki on Hoorn. Alueen perinteinen murre on länsi-friisi.


title: Wellandin kanava

text: Wellandin kanava on Etelä-Ontariossa sijaitsevan Niagaran niemimaan poikki rakennettu sisävesikanava, jonka pituus on 44 kilometriä ja putouskorkeus sata metriä. Se yhdistää Ontariojärven Eriejärveen ohittaen vuolaan Niagarajoen ja siihen kuuluvat Niagaran putoukset.


title: Wellandin kanava

text: Wellandin kanavan ensimmäinen vaihe otettiin käyttöön vuonna 1829, pitkälti paikallisen liikemiehen William Hamilton Merrittin päättäväisyyden ansiosta. Kanavaa kunnostettiin ja osittain uudelleenrakennettiin vuosina 1845, 1887 ja 1932, kunnes se vuonna 1959 liitettiin osaksi Saint Lawrencen vesitietä. Vuonna 1973 saatiin valmiiksi Wellandin itäpuolitse kiertävä, 13 kilometriä pitkä uusi kanavaosuus, joka korvasi kaupungin keskustan läpi kulkeneen vanhan reitin.


title: Wellandin kanava

text: Kanava on noin 8 metriä syvä ja 95 metriä leveä lukuun ottamatta vuonna 1973 rakennettua osuutta, jonka syvyys on 9 metriä ja leveys lähes 107 metriä. Sulkuja on yhteensä kahdeksan – seitsemän kanavan pohjoispäässä Ontariojärven ja Thoroldin välillä sekä yksi Port Colbornessa lähellä sen eteläpäätä. Sulut 4–6 muodostavat kuuluisan parillisen portaikon, jonka kokonaispituus on 1,25 kilometriä ja putouskorkeus 43 metriä. Suurin laivakoko on 222,5 × 23,8 × 8 metriä ja alikulkukorkeus 35,5 metriä. Kanavan poikki on rakennettu kolme tunnelia, yksitoista nostosiltaa ja yksi kiinteä silta, ja kesäkaudella sen yli liikennöi kevyen liikenteen lautta.


title: Wellandin kanava

text: Wellandin kanavan kautta kulkee vuosittain noin 3 300 alusta, kun vielä vuonna 1959 alusten lukumäärä oli lähes 8 000; samalla alusten keskimääräinen koko on kuitenkin kasvanut. Vuosina 1959–1979 rahdin määrä nousi 25 miljoonasta tonnista 66 miljoonaan tonniin vuodessa, minkä jälkeen taloudellinen lama ja liikennejärjestelyjen muuttuminen käänsivät sen laskuun. Nykyään rahtia kuljetetaan kanavaa pitkin keskimäärin 37 miljoonaa tonnia vuodessa ja se koostuu lähinnä rautamalmista, vehnästä, maissista, soijapavuista, hiilestä sekä rauta-, teräs- ja sementtituotteista. Kanavaa hallinnoi voittoa tavoittelematon St. Lawrence Seaway Management Corporation -yhtiö, joka saa rahoituksensa laivanvarustamoilta ja Kanadan valtiolta.


title: Ruttolääkäri

text: Ruttolääkäri oli keskiajan ja renessanssin aikainen puoskari, joka piti linnunnokkanaamaria ja suojaavaa kasvopeitettä. Ruttolääkääkäri piti naamarinsa nokassa yrttejä, joiden uskottiin pitävän rutto loitolla lääkäristä. Kaupungit palkkasivat ruttolääkäreitä pitämään huolta sairastuneista ja tämän takia ruttolääkärit auttoivat niin köyhiä kuin rikkaita. Koska lääkäreiksi otettiin lähes kuka vain suuren kysynnän vuoksi, ei suurimmalla osalla heistä ollut minkäänlaista koulutusta. Yksi suosituimmista keinoista oli "pahanveren laskeminen" ja tapoja oli monia. Mikään niistä ei varsinaisesti auttanut sairasta, ellei jopa pahentanut hänen tilaansa.


title: Theofylaktos Simokattes

text: Theofylaktos Simokattes (; noin 585? – vuoden 641 jälkeen) oli itäroomalainen historioitsija, joka kirjoitti keisari Maurikioksen (hallitsi 582–602) valtakaudesta kertovan historiateoksen sekä muita teoksia luonnonhistoriasta ja teologiasta. Theofylaktos oli antiikin viimeinen klassiseen tyyliin kirjoittanut historioitsija.


title: Theofylaktos Simokattes

text: Theofylaktos oli kotoisin Egyptistä ja hän syntyi luultavasti Aleksandriassa noin vuoden 585 tienoilla hyvät suhteet omaavaan ja mahdollisesti myös rikkaaseen perheeseen. Hän sai hyvän koulutuksen ja luki laajasti klassista kirjallisuutta ja filosofiaa. Hän ei ehkä ollut kovin komea mies, sillä hänen lempinimensä Simokattes tarkoittaa nähtävästi "nykerönenäistä kissaa".


title: Theofylaktos Simokattes

text: Koska Theofylaktos tavoitteli lainopillista uraa hän opiskeli varmasti Konstantinopolin lakikoulussa. Luultavasti hän saapui kaupunkiin pian vuoden 602 jälkeen sillä vuoteen 610 mennessä hän oli jo riittävän kuuluisa pitämään myöhästyneen hautajaispuheen murhatulle keisari Maurikiokselle. Seuraavien vuosien ajan Theofylaktos harjoitti lakia Konstantinopolissa ja piti yllä mainettaan oppineena miehenä. Luultavasti näihin aikoihin hän kokosi teoksensa "Eettiset epistolat", joka on kokoelma lyhyitä fiktiivisiä kirjeitä mytologisten tai historiallisten henkilöiden välillä, esimerkiksi Medeialta Iasonille ja Sokrateelta Alkibiadeelle.


title: Theofylaktos Simokattes

text: Historioitsija saattoi olla sama henkilö kuin eräs Theofylaktos, joka toimi Konstantinopolin kaupunginprefektin lainopillisena avustajana ja joka auttoi erästä varkauden uhria joko vuonna 619 tai 624. Pian tämän jälkeen Konstantinopolin patriarkka Sergios turvasi Theofylaktoksen aseman ja hänen oikeutensa puhua. Theofylaktos luultavasti nimitettiin kaupunginprefektiksi, joka oli arvovaltainen ja hyvin palkattu virka ja jota hoidettiin lyhyen aikaa.


title: Theofylaktos Simokattes

text: Theofylaktos oli jo entinen prefekti kun hän kirjoitti hänen seuraavat kaksi teostaan, jotka käsittelivät luonnonhistoriaa ja teologiaa. Teosten kirjoittamisen jälkeen Theofylaktos toimi keisarillisena sihteerinä Konstantinopolissa. Theofylaktos kuoli joskus vuoden 641 jälkeen.


title: Theofylaktos Simokattes

text: Theofylaktoksen historiateos koostuu kahdeksasta kirjasta, jotka käsittelevät keisari Maurikioksen valtakautta. Teos alkaa vuodesta 582 ja päättyy vuoteen 603.


title: Ann-Mari Lindberg

text: Ann-Mari Lindberg (s.1935, Helsinki) on suomenruotsalainen kirjailija. Lindberg on julkaissut muun muassa omaelämäkerrallisen trilogian jonka osat ovat "Kraschen” (Romahdus) (Söderströms/Kirjayhtymä 1996), “Chansen”(Mahdollisuus) (Söderströms/Tammi 1998) sekä “Revanschen” (Hyvitys) (Söderströms 2000/Tammi 2002). Vuonna 2005 ilmestyi “Uudisraivaajaelämää Porkkalassa” (Tammi) kertomus Porkkalasta ennen ja jälkeen Neuvostomiehitystä.


title: Haapala

text: Haapala voi tarkoittaa seuraavia:


title: Metsäkulman kappeli

text: Metsäkulman kappeli Kotka–Kymin seurakunnan tiloihin kuuluva siunauskappeli Kotkassa Suulisniemen kaupunginosassa. Kappeli valmistui vuonna 1955 ja sen suunnitteli arkkitehti Elli Toikka. Kappelissa on 120 istumapaikkaa. Metsäkulman hautausmaa on otettu käyttöön vuonna 1925.


title: Parikan kappeli

text: Parikan kappeli Kotka–Kymin seurakunnan tiloihin kuuluva siunauskappeli Kotkassa Koivulan kaupunginosassa. Kappeli valmistui vuonna 1960 ja sen suunnitteli arkkitehti Lauri Heinänen. Kappelissa on 108 istumapaikkaa. Parikan hautausmaa on perustettu 1910-luvulla. Hautausmaan suunnitteli arkkitehti Ola Manström.


title: Laajakosken kappeli

text: Laajakosken kappeli on Kotka–Kymin seurakunnan tiloihin kuuluva siunauskappeli Kotkassa Laajakosken kylässä. Nykyinen kappelirakennus valmistui vuonna 2003 ja sen suunnitteli arkkitehti Ulla Hovi. Kappelissa on 120 istumapaikkaa. Laajakosken hautausmaa otettiin käyttöön vuonna 1920. Hautausmaan yhteyteen rakennettiin ensimmäinen siunauskappeli 1950-luvulla, joka purettiin nykyisen paikalta.


title: Uppopallon maailmanmestaruuskilpailut

text: Uppopallon maailmanmestaruuskilpailut ovat uppopallon merkittävin maajoukkuekilpailu. Ne käytiin ensimmäisen kerran 1980 ja vuodesta 1983 kilpailut on järjestetty neljän vuoden välein. Suomella on miesten puolelta yksi mestaruus vuodelta 2007. Naisten sarja tuli MM-kilpailujen ohjelmaan 1991.


title: Veikko Myller

text: Veikko Antero Myller (s. 30. tammikuuta 1951 Joensuu) on suomalainen kuvanveistäjä.


title: Veikko Myller

text: Myller syntyi liikkeenharjoittaja Yrjö Myllerin Hellin Kemppaisen perheeseen. Hänen puolisonsa vuodesta 1973 on taidemaalari Irja Kristiina Puhakka. Myller opiskeli Turun Taideyhdistyksen piirustuskoulussa kuvanveistoa 1969-1972. Hän on ollut kuvanveiston tuntiopettaja Espoon työväenopistossa 1980–1989 ja 1995–2005, Itä-Helsingin kansalaisopistossa 1985–1989 sekä Helsingin taiteilijaseurassa 1991–1995 ja vuodesta 2006.


title: Veikko Myller

text: Myllerin julkisia veistoksia ovat "Risto Rytin muistomerkki" ja Tapio Rautavaaran muistomerkki "Kulkurin uni" Helsingissä. Lisäksi hänen teoksiaan on useiden museoiden kokoelmissa ja nitä on ollut esillä näyttelyissä kotimaassa ja ulkomailla.


title: Veikko Myller

text: Rautavaaran muistomerkissä "Kulkurin uni" (2000) nähdään joutsen ja kitaraa soittava mies. Muistomerkin teetti Tapio Rautavaara -seura ry.


title: Veikko Myller

text: Rytin muistomerkki "Vastuun vuodet" (1994) muodostuu geometrisista perusmuodoista ja lähestyy konstruktivismia. Se valittiin voittajaksi kilpailussa, johon osallistui 130 työtä.


title: Veikko Myller

text: Myller sai valtion kolmivuotisen taiteilija-apurahan vuonna 1997.


title: Jean-Marie Leclair

text: Jean-Marie Leclair l'aîné (1697–1764) oli barokkiviulisti ja säveltäjä. Häntä pidetään ranskalaisen viulukoulun perustajana. Hänen veljensä Jean-Marie Leclair nuorempi (1703–77), Pierre Leclair (1709–84) ja Jean-Benoît Leclair olivat myös muusikkoja.


title: Jean-Marie Leclair

text: Leclair syntyi Lyonissa. Oltuaan jonkin aikaa Rouenissa tanssijana hänestä tuli Torinon oopperan ensitanssija ja balettimestari. Hän opiskeli Torinossa viulunsoittoa Arcangelo Corellin oppilaan J. B. Somisin, ns. Piemonten viulukoulun perustajan, johdolla. Vuonna 1728 hän tuli Pariisiin, missä hänen taituruutensa sai osakseen huomiota Concert Spirituel -esityksissä. Vuosina 1734–1736 Leclair oli hovikapellin jäsen. Vuonna 1743 hän asettui lopullisesti Pariisiin, missä hänen suojelijanaan oli hänen oppilaansa Gramontin herttua, jonka yksityisteatterin konserttimestarina hän toimi aina kuolemaansa saakka.


title: Jean-Marie Leclair

text: Leclair vaikutti Ranskan soitinmusiikkiin sekä viulistina että säveltäjänä. Hänen tekniikkansa oli verrattavissa ajan etevimpien italialaisten viulistien tekniikkaan. Yhdistämällä italialaiset tyylipiirteet ranskalaiseen perinteeseen Leclair saavutti sävellyksissään persoonallisen yhtenäisyyden. Leclairin 12 viulukonserttoa lajinsa ensimmäisinä Ranskassa ovat vertailukelpoiset tuon ajan italialaisten mestarien teosten kanssa. Hänen ainoa oopperansa "Scylla et Glaucus" (1746) on soinnitukseltaan ja harmoniikaltaan lähellä Rameauta.


title: Jean-Marie Leclair

text: Vuonna 1758, toisen avioliiton purkautumisen jälkeen, Leclair osti pienen talon vaaralliselta alueelta Pariisista. Sieltä hänet löydettiin kuoliaaksi puukotettuna lokakuussa vuonna 1764. Vaikka murha on jäänyt selvittämättä, on mahdollista, että tekijä oli hänen ex-vaimonsa – motiivina taloudellinen hyöty – joskin vahvin epäily kohdistuu hänen veljenpoikaansa Guillaume-François Vialiin.


title: Toukonirkko

text: Toukonirkko ("Odontosia carmelita") on yleinen kevään ja alkukesän yöperhonen. Vanhemmassa kirjallisuudessa se esiintyy toukonirhasiipenä.


title: Toukonirkko

text: Toukonirkko on perusväriltään harmaanruskea perhonen, jonka siivissä on yleensä selvä violetti sävy. Siivet ovat läpikuultavat ja melko yksiväriset. Etusiiven etureunassa on kellanvalkoinen, kolmionmuotoinen laikku. Siiven takareunassa on muusta siivestä selvästi erottuva tumma suomutupsu. Takasiivet ovat etusiipien väriset, ja niiden poikki kulkee vaalea viiru. Takasiiven takakulma on yleensä muuta siipeä tummempi. Sekä etu- että takasiiven ulkosyrjät ovat kontrastisen mustavalkoiset. Keskiruumis on mustanruskea, takaruumis vaaleamman ruskea. Naaras on selvästi koirasta kookkaampi. Siipiväli on koiraalla 38–43 mm ja naaraalla 41–48 mm.


title: Toukonirkko

text: Toukka on selkäpuolelta vaaleanvihreä, vatsapuolelta sinivihreä, ja sen sivuilla on vaaleat pitkittäisjuovat joihin liittyy punertavia täpliä.


title: Toukonirkko

text: Toukonirkko on yleinen perhoslaji, jota tavataan Pyreneiltä Mongoliaan ulottuvalla vyöhykkeellä. Suomessa toukonirkkoa on tavattu Inarin korkeudelle saakka. Perhoset lentävät yhtenä sukupolvena huhtikuun lopulta kesäkuun alkuun huipun ollessa toukokuun lopulla.


title: Toukonirkko

text: Toukonirkko viihtyy koivikoissa sekä koivua kasvavissa sekametsissä. Koiraat lentävät melko hidasta ja heittelehtivää lentoa muutamien metrien korkeudella, ja naaraat ilmeisesti pysyttelevät enimmäkseen puiden latvustoissa. Lento ajoittuu hämärän laskeutumisesta keskiyöhön, mutta voi lämpiminä öinä jatkua aamun puolelle. Koiraat lentävät valolle, naaraat erittäin harvoin. Päivisin perhosia voi tavata lepäämästä koivujen rungoilta.


title: Toukonirkko

text: Naaras munii 100–300 munaa lehtien alapinnoille. Toukkia tavataan harvoin, sillä ne pysyttelevät korkealla latvustoissa, mutta laskeutuvat kuitenkin kesä-heinäkuun vaihteessa koteloitumaan maahan. Kotelo talvehtii, joskus jopa kolme kertaa.


title: Toukonirkko

text: Toukka syö koivujen ("Betula") lehtiä.


title: Uppopallon Euroopan-mestaruuskilpailut

text: Uppopallon Euroopan-mestaruuskilpailut on uppopallon maajoukkueturnaus, joka käytiin ensimmäisen kerran 1978. Vuodesta 1981 kilpailut on järjestetty neljän vuoden välein. Naisten sarja tuli EM-kilpailujen ohjelmaan 1989.


title: Fist of Legend

text: Fist of Legend (, "Jing wu ying xiong") on vuonna 1994 ensi-iltansa saanut hongkongilainen toimintaelokuva. Elokuvan on ohjannut Gordon Chan ja myös käsikirjoittanut Chen yhdessä Lan Kay-toan ja Kwong Kim-yipin kanssa. Pääosassa esiintyy Jet Li. Elokuva sijoittuu Kiinan-Japanin sodan alkuvuosiin.


title: Fist of Legend

text: Elokuva on uusioversio Bruce Leen tähdittämästä "Vihan nyrkki" -elokuvasta.


title: Fist of Legend

text: Chen Zhen on kiinalainen opiskelija shangaista, joka käy koulua Kyoton yliopistossa. Hän saa kuulla koulussa kungfu-mestarinsa Hou Ting-An kuolleen kaksintaistelussa. Zhen päättää palata takaisin Kiinaan ottamaan selvää mitä todella tapahtui. Zhen päättää haastaa mestarinsa voittajan, karate mestarin Ryuichi Akutagawan. Voitettuaan helposti Akutagawan, Zhen epäilee mestarinsa joutuneen myrkytyksen uhriksi. Saatuaan selville epäilyksensä olevan oikeassa tieto leviää myös poliiseille. Zhen joutuu pian japanilaisten silmätikuksi ja he yrittävät päästä hänestä eroon eri keinoilla.


title: Karhulan keskuskenttä

text: Karhulan keskuskenttä on yleisurheilukenttä Kotkassa Karhulan kaupunginosassa. Kenttä rakennettiin 1940-luvun lopulla ja siellä järjestettiin Kalevan kisat vuonna 1949.


title: Karhulan keskuskenttä

text: Kentän viereen entiselle hiekkakentälle rakennettiin vuonna 2010 jalkapallokentän viralliset mitat täyttävä tekonurmikenttä.


title: Ruonalan urheiluhalli

text: Ruonalan urheiluhalli eli Kotkan urheiluhalli on Kotkassa Ruonalan kaupunginosassa sijaitseva urheiluhalli.


title: Ruonalan urheiluhalli

text: Hallissa on 51 × 90 metrin kokoinen jalkapallokenttä, pesäpallokenttä, noin 120 metrin pituinen juoksusuora, hyppy- ja heittoalue, golf-lyöntiharjoitusverkko, 3 kpl sulkapallokenttiä, jousiammunnan harjoituspaikka ja voimailupiste.


title: Saksan jalkapallon 1. Bundesliiga 2011–2012

text: Saksan jalkapallon 1. bundesliigan kausi 2011–2012 oli järjestyksessään 49. Saksan korkeimman sarjatason, Bundesliigan, kausi. Se käynnistyi 5. elokuuta 2011 ja päättyi 5. toukokuuta 2012. Borussia Dortmund lähti kauteen hallitsevana mestarina. Sarjanousijoita kaudelle olivat 2. Bundesliigan edelliskautena voittanut Hertha BSC ja toiseksi sijoittunut FC Augsburg. Eintracht Frankfurt ja FC St. Pauli putosivat täksi kaudeksi alemmalle sarjatasolle.


text: Borussia Dortmund varmisti toisen perättäisen liigamestaruutensa kaksi kierrosta ennen kauden päätöstä. Mestaruus on joukkueelle kaikkiaan kahdeksas.


text:
"Lopullinen tilanne."
"Lopullinen tilanne."
Lähde: Bundesliga scorer


Suunnistuksen maailmanmestaruuskilpailut 2011 pidettiin 13.–20.8.2011 Ranskan Savoiessa. Kaikilla henkilökohtaisilla matkoilla käytiin karsinta kolmessa karsintaryhmässä. Jokaisen karsintaryhmän 15 parasta pääsi finaaliin. Kilpailujen yhteydessä pidettiin tarkkuussuunnistuksen MM-kilpailut.


title: Suunnistuksen maailmanmestaruuskilpailut 2011

text: Sprintti käytiin 16.8.2011. Karsinta suunnistettiin aamupäivällä Aix-les-Bainsissa, ja finaali suunnistettiin iltapäivällä Chambéryssa.


text: 2,5 km; 20 rastia


text: 2,2 km; 19 rastia


text: Pitkän matkan karsinta suunnistettiin 13.8.2011 Saint-François-de-Salesissa, ja finaali suunnistettiin 17.8.2011 La Féclazin hiihtokeskuksessa Les Désertsissa.


text: 15,8 km; 31 rastia


text: 10,3 km; 21 rastia


text: Keskimatkan karsinta suunnistettiin 14.8.2011 Saint-François-de-Salesissa, ja finaali suunnistettiin 19.8.2011 La Féclazin hiihtokeskuksessa Les Désertsissa.


text:
5,4 km; 21 rastia
3,8 km; 16 rastia


text: Viesti suunnistettiin 20.8.2011 La Féclazin hiihtokeskuksessa Les Désertsissa.


text: 5,4km/5,4km/5,8km. 17/17/19 rastia.


text: 3,9km/3,9km/4,2km. 15/15/16 rastia.


title: Espanjan parlamenttivaalit 2011

text: Espanjan parlamenttivaalit 2011 järjestettiin ennenaikaisina 20. marraskuuta. Alun perin vaalien olisi pitänyt olla maaliskuussa 2012, mutta pääministeri José Luis Rodríguez Zapatero ilmoitti 29. heinäkuuta aikaistavansa vaaleja. Päähallituspuolueen, eli sosialistisen työväenpuolueen pääministeriehdokkaana oli Alfredo Pérez Rubalcaba, joka valittiin ehdokkaaksi heinäkuussa 2011. Kansanpuolueen pääministeriehdokas oli kolmatta kertaa ehdolla oleva puolueen johtaja Mariano Rajoy. Pääministeri José Luis Rodríguez Zapatero ilmoitti jo keväällä, ettei aio asettua ehdolle. Kansanpuolue sai ehdottoman enemmistön edustajainhuoneeseen ja Rajoysta tuli pääministeri.


title: Orson

text: Orson voi tarkoittaa seuraavia:


title: Syksyllä Palmasiin

text: Syksyllä Palmasiin on rap-yhtye Kuningas Pähkinän ja Setä Tamun vuonna 2011 julkaisema EP. Se julkaistiin vain internetissä SoundCloud-musiikkipalvelussa ja ladattavina mp3-tiedostona. Kappaleesta "Kannut (Kesä 2011)" on julkaistu musiikkivideo.Syksyllä Palmasiin -EP:n lataussivu


title: Thomas Bradwardine

text: Thomas Bradwardine (n. 1300–1349) oli englantilainen skolastikko, tieteilijä ja lyhyen aikaa Canterburyn arkkipiispa.


title: Thomas Bradwardine

text: Vuonna 1349 Canterburyn kaanonit valitsivat hänet arkkipiispaksi John de Stratfordin kuoltua, mutta Edvard III nimitti mieluummin kanslerinsa John de Uffordin. Ufford kuoli ruttoon 2. toukokuuta ja paavi Klemens VI vihki Bradwardinen arkkipiispaksi Avignonissa. Hän kuoli myös ruttoon palattuaan Englantiin elokuussa 1349.


title: Bad Meets Evil

text: Bad Meets Evil on yhdysvaltalainen rapduo johon kuuluvat Royce da 5'9" (oik. Ryan Montgomery) sekä Eminem (oik. Marshall Bruce Mathers III). Duo tunnetaan muun muassa Eminemin ensimmäiseltä menestyslevyltä The Slim Shady LP, jolla on heidän kappaleensa " Bad Meets Evil" sekä EP:ltä .


title: Bad Meets Evil

text:
Ennen hajoamistaan duo äänitti monia underground kappaleita, joista esimerkiksi yksi on kappale "Renegade", joka lopulta päätyi Jay-Z:n The Blueprint levylle. Kappaleessa Royce da 5'9" korvattiin Jay-Z:llä.
Heidän kappaleensa on muun muassa Scary Movie elokuvassa.
Bad Meets Evil hajosi 2000-luvun alussa.


title: Bad Meets Evil

text: Vuonna 2010 he sopivat riitansa ja levyttivät EP:n , joka nousi julkaisupäivänään Yhdysvaltojen listaykköseksi. Uudelta levyltä on julkaistu tähän mennessä kaksi musiikkivideota Lighters ja Fast Lane.


title: Albin

text:
Albin on miehen etunimi. Nimi on lyhentymä muinaisroomalaisesta nimestä Albinus, joka merkitsee latinan kielessä valkoista, kirkasta..
Nimen suomenkielisiä muunnoksia ovat Alpo, Alpi ja Alvi. Albinin nimipäivä on suomenruotsalaisen kalenterin mukaan 1. maaliskuuta, joka
suomenkielisen kalenterin mukaan on Alpon, Alpin ja Alvin nimipäivä.


title: Albin

text: Suomessa nimi Albin on 1900-luvun alusta vuoden 2009 loppuun mennessä annettu 4 044 henkilölle.


title: Pyöräily kesäolympialaisissa 2012

text: Pyöräilyssä kilpailtiin Lontoon 2012 kesäolympialaisissa 28. heinäkuuta – 12. elokuuta. Tapahtumia oli yhteensä 18. Kilpailijoita oli 528. Tapahtumien osalta ratapyöräilyyn tuli useita muutoksia edellisiin kesäolympialaisiin verrattuna. Miehiltä poistuivat pisteajo, henkilökohtainen takaa-ajo ja madison. Tilalle tuli omnium. Naisilta puolestaan poistuivat pisteajo ja henkilökohtainen takaa-ajo, joiden tilalle tulivat keirin, omnium, joukkutakaa-ajo ja joukkuesprintti.


title: Pyöräily kesäolympialaisissa 2012

text: Maantiepyöräily järjestettiin 28. heinäkuuta – 1. elokuuta. Maantieajot järjestettiin The Mallilla ja aika-ajot Hampton Courtissa.


title: Pyöräily kesäolympialaisissa 2012

text: Miehet:


title: Pyöräily kesäolympialaisissa 2012

text: Naiset:


title: Pyöräily kesäolympialaisissa 2012

text: Ratapyöräily järjestettiin 2. – 7. elokuuta London Velodromessa.


title: Pyöräily kesäolympialaisissa 2012

text: BMX-pyöräily järjestettiin 8. – 10. elokuuta London Veloparkissa.


title: Pyöräily kesäolympialaisissa 2012

text: Maastopyöräily järjestettiin 11. – 12. elokuuta Hadleighissa, Essexissä.


title: Lassi Utsjoki

text: Lassi Bernhard Konstantin Utsjoki (vuoteen 1935 Schlüter, 10. lokakuuta 1893 Utsjoki – 1. syyskuuta 1957 Jyväskylä) oli Keskisuomalaisen toimittaja, merkittävä Jyväskyläläinen musiikkimies ja kulttuuripersoona sekä lauluntekijä.


title: Lassi Utsjoki

text: Utsjoen vanhemmat olivat nimismies Lauri Schluter ja Elin Sarlin. Hänen vaimonsa oli Aino o.s. Kauppinen. Utsjoki opiskeli neljä vuotta Helsingin musiikkiopistossa ennen toimittajaksi ryhtymistään.


title: Lassi Utsjoki

text: Toimi toimittajan sanomalehti Keskisuomalaisessa vuosina 1922–1957. Hän oli myös Viitasaaren Seutu -lehden päätoimittajana vuosina 1944–1956. Nuori Utsjoki aloitti Keskisuomalaisen toimittajana kirjoittaen ensin pikkuartikkeleita lähinnä musiikista ja urheilusta. Varsinaisen toimittajan viran hän sai lehdestä vuonna 1925. Vuodesta 1932 lähtien hän toimi lehden toimitussihteerinä. Puuma‑nimimerkillä kirjoittanut Utsjoki tunnettiin etenkin pakinoistaan. Yleisestä käytännöstä poiketen hän käytti nimimerkkiään toisinaan myös uutisjutuissa.


title: Lassi Utsjoki

text: Toimittajan työn lisäksi Utsjoki oli taiteilija, viuluniekka, yleisöjuhlien esiintyjä, säveltäjä ja sanoittaja sekä musiikkipedagogi. Hän opetti viulunsoittoa muun muassa Jyväskylän seminaarissa vuosina 1927–1936. Kuorolaulu oli niin ikään hänelle läheinen. Hän oli mieskuoro Sirkkojen, naiskuoro Vappujen ja Vaajan Laulun kuoronjohtaja. Hän sävelsi useita kuorolauluja. Utsjoen sävellyksiä ovat muun muassa Elli Tuomiston tekstiin tehty sotavuosien suosikki "Vartiossa" eli ”Mä vartiossa seison ...” ja ”Tuulia”, jonka sanat ja sävel ovat Utsjoen käsialaa. Utsjoki oli Keljon lentokerhon perustajajäsen. Mieskuoro Sirkkojen johtajana vuosina 1922–1932. Hän toimi Keski-Suomen riistapäällikkönä useita vuosia.


title: Lívia Rév

text: Lívia Rév (5. heinäkuuta 1916 Budapest – 28. maaliskuuta 2018) oli unkarilaissyntyinen pianisti. Hän aloitti musiikinopintonsa vuonna 1923 ja voitti yhdeksänvuotiaana "Grand Prix des Enfants Prodiges'n". Hän valmistui vuonna 1938 Budapestin Franz Liszt -akatemiasta, jossa oli opiskellut Leo Weinerin ja Arnold Székelyn johdolla. Häntä opetti lisäksi Robert Teichmüller Leipzigin ja Paul Weingarten Wienin konservatoriossa. Hän voitti myös "Grand Prix de l’Académie Franz Liszt'n".


title: Lívia Rév

text: Rév kutsuttiin vuonna 1946 osallistumaan Marguerite Long - / Jacques Thibaud -kilpailuun Pariisissa. Malcolm Sargent toi hänet brittiläisen yleisön tietoisuuteen, ja hän saavutti 1950-luvulla laajaa suosiota esiintymisillään Lontoossa. Kapellimestareita, joiden kanssa hän työskenteli, olivat muiden muassa Adrian Boult, André Cluytens, Eugen Jochum, Josef Krips, Rafael Kubelík, Hans Schmidt-Isserstedt, Konstantin Silvestri ja Walter Susskind. Vuonna 1963 Rév teki Rockefeller Instituten kutsumana ensiesiintymisensä Yhdysvalloissa. New Yorkin -debyytti toteutui myöhemmin menestyksellisenä resitaalina The Town Hallissa.


title: Lívia Rév

text: Sen lisäksi, että on esiintynyt laajalti eri maanosissa, Rév on opettanut Université Musicale Internationale de Parisissa ja pitänyt mestarikursseja lisäksi Pariisin Institut Hongrois'ssa. Hänen levytystensä joukkoon kuuluvat kokonaislevytykset Debussyn preludeista, Chopinin nocturneista ja Mendelssohnin "Lauluista ilman sanoja". Ranskassa asunut Rév jatkoi uraansa yli 90-vuotiaaksi.


title: Nummen kirkko

text: Nummen kirkko on Lohjan seurakunnan Nummen alueseurakunnan kirkko Nummella Lohjalla. Se on uusklassinen harmaakivikirkko vuodelta 1822. Kirkon on piirtänyt vuonna 1807 A. N. Edelcranz Tukholman kuninkaallisessa intendenttitoimistossa.


title: Nummen kirkko

text: Kaksiosaisen alttaritaulun on vuonna 1825 maalannut A. Jägerplan. Saarnatuoli on peräisin vuonna 1635 rakennetusta puukirkosta, joka on purettu. Kirkossa on yhä jäljellä vuonna 1864 Gustaf Normannin urkutehtaalla Tallinnassa valmistuneiden urkujen julkisivu, mutta yhtään äänikertaa ei ole toimintakunnossa. Uudet urut on valmistanut Kangasalan urkutehdas vuonna 1973. Niissä on 20 äänikertaa.


title: Nummen kirkko

text: Kirkon vanhin esine on Lohjalta aiempaan puukirkkoon saatu krusifiksi. Se on valmistettu 1300-luvun lopulla.


title: Nummen kirkko

text: Vanha hautausmaa on 1600-luvulta. 1820-luvulla on perustettu uudempi. Uusin vihittiin käyttöön 4. lokakuuta 2009. Sankarivainajien muistomerkin "Lumessa kahlaava haavoittunut sotilas" on suunnitellut Emil Filén 1951.


title: Kurt McKinney

text: Kurt McKinney (s. 15. helmikuuta 1962 Louisville, Kentucky, Yhdysvallat) on yhdysvaltalainen Soap Opera Digest -palkittu näyttelijä. Hänen ensimmäinen roolinsa oli vuonna 1986 elokuvassa "Haastaja". Sittemmin McKinney esiintyi televisiosarjoissa, kuten "Alf", "General Hospital" ja "As the World Turns".


title: Kurt McKinney

text: Ennen näyttelijäuraansa McKinney harrasti taekwondoa, josta hän saavutti mustan vyön, ja oli potkunyrkkeilyn amatöörimestari.


title: Imran Khan

text: Imran Khan (syntymänimeltään Imran Pal; s. 13. tammikuuta 1983 Madison, Wisconsin) on yhdysvaltalaissyntyinen intialainen näyttelijä. Hän esiintyy hindinkielisissä elokuvissa.


title: Imran Khan

text: Khan esiintyi lapsinäyttelijänä elokuvissa "Qayamat Se Qayamat Tak" (1988) ja "Jo Jeeta Wohi Sikandar" (1992). Hän teki ensiesiintymisensä aikuisena romanttisessa komediassa "Jaane Tu… Ya Jaane Na" (2008), joka oli sekä yleisö- että arvostelumenestys. Khan voitti roolistaan parhaan miestulokkaan Filmfare Awards -palkinnon. Hänen kaksi seuraavaa elokuvaansa eivät menestyneet, mutta hän näytteli myöhemmin useassa menestyselokuvassa kuten "I Hate Luv Storys" (2010), "Delhi Belly" (2011), "Mere Brother Ki Dulhan" (2011) ja "Ek Main Aur Ekk Tu" (2012).


title: Imran Khan

text: Khania pidetään yhtenä suosituimmista, tyylikkäimmistä ja komeimmista julkisuuden henkilöistä Intiassa. Khan on aktivisti, ja hän on kirjoittanut artikkeleita "Hindustan Times" -sanomalehteen.


title: Imran Khan

text: Imran Khan syntyi Imran Palina Madisonissa, Wisconsinin osavaltiossa Yhdysvalloissa. Hänen vanhempansa ovat hinduisä Anil Pal ja muslimiäiti Nuzhat Khan, jotka erosivat hänen ollessaan puolitoistavuotias, minkä vuoksi hän käyttää sukunimenään Khania Palin sijasta. Elokuvantekijä Nasir Hussain on hänen isoisänsä ja näyttelijä Aamir Khan on hänen äitinsä serkku. Khan on isänsä puolelta bengali.


title: Imran Khan

text: Khan meni naimisiin pitkäaikaisen tyttöystävänsä Avantika Malikin kanssa 10. tammikuuta 2011. Heidän tyttärensä Imara Malik Khan syntyi 9. kesäkuuta 2014.


title: Hancock-museo

text: Hancock-museo () on luonnontieteellinen museo Newcastle upon Tynessä Englannissa. Se on nykyään osa Great North Museumia ja tunnetaan virallisesti nimellä Great North Museum: Hancock. Museo avattiin vuonna 1884, ja se liitettiin Great North Museumiin vuonna 2006.


title: Hancock-museo

text: Hancock-museon historia voidaan jäljittää aina 1780-luvulle, jolloin Marmaduke Tunstall alkoi kerätä kansa- ja luonnontieteellistä materiaalia ympäri maailmaa. Tunstallin kuoltua George Allan osti kokoelman vuonna 1791. Kaksi vuotta myöhemmin perustettiin Newcastle Literary and Philosophical Society (Lit & Phil), jonka tehtäviin kuului pienen museon pyörittäminen. Lit & Phil hankki Allanin kokoelman vuonna 1823.


title: Hancock-museo

text: Vuonna 1834 Natural History Society of Northumberland, Durham and Newcastle upon Tyne alkoi esitellä kokoelmaa pienessä museossa, jonka tilat kävivät nopeasti pienesti kokoelmalle. Uusi Newcastlen museo avattiin vuonna 1884. Sen nimi vaihdettiin Hancock-museoksi vuonna 1890 newcastlelaisen luonnontieteilijä John Hancockin kuoltua. Nimi muutettiin kunnianosoituksena John ja Albany Hancockille.


title: Hancock-museo

text: Toisen maailmansodan aikana museon kokoelmat suojattiin. Sodan jälkeen museolla oli vaikeuksia kerätä rahaa museon ylläpitämiseen, ikääntyvän rakennuksen kunnostamiseen ja parannusten tekemiseen. King’s College lupautui vuonna 1960 vuokraamaan museon tilat ja sen kokoelmat 99 vuodeksi sekä pitämään niistä huolta. Vuonna 1992 yliopisto teki yhteistyösopimuksen museon ylläpitämiseksi Tyne & Wear Archives & Museums -ryhmittymän kanssa.


title: Hancock-museo

text: Museo tarvitsi 2000-luvun alussa huomattavia korjaustöitä, ja Newcastlen yliopiston johtama projekti käynnistyi, kun se sai itselleen 26 miljoonan punnan rahoituksen. Rahat käytettiin rakennuksen kunnostamiseen, uuden lisäsiiven rakentamiseen ja Shefton-museossa pidetyn kokoelman siirtämiseen Hancock-museoon. Lisäksi Discovery Museumin kellarikerrokseen rakennettiin tilat museon niille 500 000 esineelle, jotka eivät ole esillä. Hancock-museo suljettiin huhtikuussa 2006, ja se avattiin uudelleen Great North Museum: Hancockina toukokuussa 2009.


title: Hancock-museo

text: Hancock-museossa on esillä pysyvissä näyttelyissä sen luonnontieteellistä että kansatieteellistä esineistöä. Living Planet -osastolla on sekä eläviä eläimiä että kosketusnäyttöjä, joiden avulla vierailijat pystyvät tutustumaan eläinten elämään. Fossiiliosastolla on muun muassa täysimittainen "Tyrannosaurus rexin" luuranko. Yksi näyttely on lisäksi keskittynyt Northumbrian alueen lajistoon.


title: Hancock-museo

text: Kulttuurihistoriallisissa kokoelmia on esillä esimerkiksi Hadrianuksen muuri käsittelevässä osastolla. Siellä on muurin interaktiivinen malli ja siihen liittyviä arkeologisia löydöksiä. Muinaisen Egyptin -osastolla on museon omien esineiden lisäksi British Museumilta lainattuja esineitä. Siellä on muun muassa kaksi muumiota. Shefton-museoon kuulunut kokoelma esittelee muinaisten kreikkalaisten ja etruskien taidetta ja niihin liittyviä arkeologisia löydöksiä. Lisäksi museossa on maailman kulttuureja ja Rooman valtakuntaa käsittelevät näyttelyt.


title: Hancock-museo

text: Hancock-museossa on kokoelmien lisäksi myös kirjasto, joka sijaitsee rakennuksen toisessa kerroksessa, ja planetaario.


title: Uimahypyt kesäolympialaisissa 2012

text: Uimahypyissä kilpailtiin Lontoon 2012 kesäolympialaisissa 29. heinäkuuta – 11. elokuuta London Aquatics Centressä. Tapahtumia oli kahdeksan, joista neljä miehille ja neljä naisille. Kilpailijoita oli yhteensä 136. Kilpailijoiden piti olla täyttänyt 14 vuotta 31. joulukuuta 2012 mennessä, jotta he saivat osallistua kilpailuun.


title: Uimahypyt kesäolympialaisissa 2012

text: Jokainen kansallinen olympiakomitea voi saada parikilpailuihin vain yhden joukkueen ja yksilökilpailuihin kaksi kilpailijaa.


title: Uimahypyt kesäolympialaisissa 2012

text: Tilanne uinnin maailmanmestaruuskilpailuiden 2011 jälkeen.


title: Naujoji Vilnian rautatieasema

text: Naujoji Vilnian rautatieasema () on Liettuan pääkaupunki Vilnan itäosissa, Naujoji Vilnian kunta-alueella sijaitseva, Liettuan rautateille kuuluva rautatieasema. Sinne on rautateitse 9 kilometriä Vilnan keskusrautatieasemalta ja asemalle liikennöi paikallisjunia tyypillisesti kerran tai kaksi tunnissa.


title: Naujoji Vilnian rautatieasema

text: Naujoji Vilniasta pääsee Liettuan rautateiden junilla länteen Vilnaan, Trakaihin ja Kaunasiin sekä Vilnasta koilliseen Turmantasiin meneviin juniin. Asemapihan kautta ulkomaille, esimerkiksi Latvian Daugavpilsin ja Venäjän Pietarin suuntaan, samoin kuin kaakkoon kohti Valko-Venäjän Minskiä tai kauemmaksi menevät pikajunat eivät sen sijaan pysähdy tällä asemalla.


title: Formula Renault 3.5 -kausi 2006

text: Formula Renault 3.5 -kausi 2006, oli sarjan toinen kausi. Kausi alkoi Belgian, Zolderin radalla ja päättyi Espanjan, Barcelonan radalla. Sarjan mestaruuden vei ruotsalainen Alx Danielsson, toiseksi sijoittui espanjalainen Borja García ja kolmanneksi venezuelalainen Pastor Maldonado.


title: Olavi Valavuori

text: Veikko Kalervo Viljo Olavi Valavuori (14. kesäkuuta 1921 Tampere – 31. elokuuta 1992) oli suomalainen taidemaalari ja keramiikkataiteilija. Hänen töitään oli ensimmäistä kertaa julkisesti näytteillä vuonna 1948.


title: Olavi Valavuori

text: Valavuori opiskeli Suomen Taideakatemian koulussa vuosina 1943–1949. Lisäopintoja hän hankki "Istituto degli Arti Ornamentali" -taidekoulussa Roomassa vuonna 1956 ja "Accademia di Belle Arti" -taidekoulussa Ravennassa vuonna 1957. Valavuori valittiin vuonna 1953 Imatran Taideyhdistyksen piirustuskoulun ensimmäiseksi opettajaksi, ja hän toimi samalla Imatran taidemuseon intendenttinä vuoteen 1955. Sen jälkeen Valavuori toimi opettajana Teknillisessä korkeakoulussa 1956, Suomen Taideakatemian koulussa 1957–1965 ja Taideteollisessa korkeakoulussa 1968–1987.


title: Olavi Valavuori

text: Vuonna 1956 Valavuori voitti kilpailun, joka oli järjestetty mosaiikkiteoksen hankkimiseksi Pyynikin uimahallin itäiselle päätyseinälle. Valavuoren toteuttama teos koostuu kolmesta noin neljän metrin korkuisesta naisfiguurista, joissa on vaikutteita antiikin ajan etruskien ja roomalaisten taiteesta. Keramiikkateoksen pinta-ala on noin 10 m ja sitä varten tarvittiin mosaiikkia noin 200 kg. Valavuoren muihin julkisiin töihin kuuluvat muun muassa Helsingin Myllykallion koulun freskomaalaus vuodelta 1957, Espoon Leppävaaran uimahallin konstruktivistinen, punahehkuinen mosaiikkiteos "Spektri" vuodelta 1972 ja Suomen Kaupunkiliiton Kaupunkien talon 16 m:n mosaiikkiteos vuodelta 1983 Helsingin Kalliossa. Kaupunkien talon mosaiikkityössä on peräti 16 000 keramiikkapalaa ja 160 eri värisävyä.


title: Olavi Valavuori

text: Valavuori maalasi muun muassa paljon muotokuvia ja hän toimi myös muotokuvamaalauksen opettajana. Hän piti 1950-luvun lopulta lähtien Suomessa noussutta abstraktin informalismin suuntausta aluksi nihilistisenä äärimmäisyysilmiönä, mutta muutti sittemmin kantojaan nähtyään Ars 1961 näyttelyn, jossa hän näki modernismin kykenevän murtamaan aiemman välinpitämättömyyden muurin ja saamaan koskettavan yhteyden katsojaan.


title: Magadheera

text: Magadheera (, suomeksi ”Soturiurho”) on vuonna 2009 ensi-iltansa saanut telugunkielinen elokuva, jonka on ohjannut S. S. Rajamouli ja tuottanut Allu Aravind. Pääosia esittävät Ram Charan ja Kajal Agarwal, Dev Gillin ja Sriharin ollessa muissa isoissa rooleissa. Elokuva on jälkiäänitetty tamiliksi ("Maaveeran", 2011) ja malajalamiksi ("Dheera – The Warrior", 2011). Siitä on myös tekeillä hindin- ja bengalinkieliset uudelleenfilmatisoinnit.


title: Magadheera

text: "Magadheera" on yksi kaikkien aikojen kalleimmista ja menestyneimmistä telugunkielisistä elokuvista. Se on voittanut lukuisia palkintoja, mukaan lukien kaksi Intiassa hyvin arvostettua kansallista elokuvapalkintoa, kuusi Filmfare Awards South -palkintoa sekä yhdeksän Nandi Awards -palkintoa.